Palić nagrađuje Mihalkova i Kusturicu | MyFilmo\nAnđelina Džoli odstranila dojke\nPD June 11, 2013 ; MD February 26, 2020 by Aleksandar\nDvadeseto izdanje Festivala evropskog filma Palić, jednog od najznačajnijih filmskih festivala u regionu, održaće se od 13. do 19. jula 2013. godine na više lokacija u prelepom prirodnom okruženju kraj jezera Palić i u Subotici. Jubilej će biti obeležen nizom programa, uključujući selekciju Palićki pobednici, monografiju povodom 20 godina Festivala, izložbe, debate… i, naravno, najviše gostiju do sada iz cele Evrope.\nProgramski direktor Festivala Miroslav Mogorović najavio je da će nagradu Aleksandar Lifka ove godine dobiti ruski režiser Nikita Mihalkov i jedan od najvećih srpskih filmskih stvaralaca Emir Kusturica, kao i da su obojica potvrdili svoj dolazak na Palić. On je dodao i to da će festival otvoriti film Kongres, ostvarenje Arija Folmana, kao i da će konačan program biti poznat u narednih deset dana. Mogorović je istakao, odgovarajući na pitanje novinara, da programska selekcija Novi turski film nije izabrana zbog sve veće popularnosti serija iz te zemlje već da bi se „srpskoj publici pokazalo da turska kinematografija nisu samo sapunice“. On je nagovestio i da se na festivalu može očekivati premijera jednog domaćeg filma, a da za sada jedino može da kaže da će posetioci sigurno videti novo ostvarenje Srdana Golubovića Krugovi.\nProslava jubileja, 20 godina od osnivanja Festivala, proći će bez velike pompe i ceremonija, ali uz obogaćeni program i prikazivanje 100 filmova u 11 festivalskih selekcija. Na Festivalu će se odigrati i debatni i tribinski program na teme o dometima srpske kinematografije u 2013, ekoloških i zdravstvenih posledica NATO bombardovanja Srbije, kao i naučni skup „Evropa i Hrišćanstvo“. Povodom 20 godina festivala biće objavljena monografija „Slobodni ljudi“ o dobitnicima nagrade Aleksandar Lifka, koju priprema novinar i filmski kritičar iz Beograda Nebojša Popović.\nOne thought on “Palić nagrađuje Mihalkova i Kusturicu”\nU okviru programa „Paralele i sudari” biće prikazano 12 filmova nekadašnjeg geopolitičkog istoka Evrope, u selekciji Petra Mitrića koji je saopštio da su dobitnici nagrade “Underground spirit” mađarski umetnici koji rade pod pseudonimom Igor i Ivan Buharov. Festival čine i selekcije Mladi duh Evrope, Novi turski film, Novi mađarski film, Evropa i hrišćanstvo, Ekološki dokumentarci, Dečji program, kao i izložbe, debate i promocija monografije povodom jubileja.


Moskva 14. septembar 2017. 15:00\nOpozicija je osvojila 11 od 12 mesta u okrugu Tverskaja koji se nalazi u neposrednoj blizini Kremlja. U okrugu Gagarinski, u kojoj je glasao i sam Putin, osvojili su svih 12 mesta. Opozicija je takođe uzbunila duhove trijumfujući u još 12 okruga, od kojih je većina u srcu ruskog glavnog grada. "Uzeli smo centar", napisao je na Tviteru Maksim Kac, menadžer kampanje opozicije, prenosi Gardijan.\n"Ovo je nova era za rusku politiku. Svi su tako šokirani. Toliko je simbolike u tome što opozicija sada drži kontrolu nad okrugom gde je Putin registrovan za glasanje", rekao je Škljarov u ponedeljak.\nGlasanje je, piše Gardijan, bio redak izborni uspeh za liberalnu opoziciju u Rusiji čijim je kandidatima često zabranjeno da se nadmeću za javne funkcije. Ovoga puta je, međutim, Kremlj odlučio da popusti svoj stisak nad procedurama za registraciju na izborima pokušavajući da potvrdi ono što su moskovski gradski zvaničnici slavili kao "najpoštenije izbore do sada".\nJekaterina Šulman, istaknuta politička analitičarka, rekla je da je liberalna opozicija ostvarila simboličku i političku pobedu "infiltrirajući se u izbornu mašinu Kremlja". Među pobedničkim kandidatima bio je i Ilja Jašin, bivši saveznik Borisa NJemcova, opozicionog lidera koji je ubijen u Moskvi 2015. "Imamo novog šerifa u gradu", rekao je Jašin pošto je na izborima u moskovskom okrugu Krasnoseljski osvojio prvo mesto.\nSobjanjin je - piše Gardijan - razbesneo mnoge Moskovljane naredivši naizgled beskrajne radove na putu i renoviranja širom grada, za koje kritičari kažu da za cilj imaju jedino to da se vladini zvaničnici i firme bliske Kremlju obogate. Međutim, iako su pristalice opozicije njen uspeh u centru Moskve euforično pozdravile, Jedinstvena Rusija je ipak uspela da obezbedi oko 75 odsto mesta u okružnim savetima širom grada.\nRaširene su bile i tvrdnje o izbornoj prevari u korist Putina. Ima oko 600 optužbi za navodne prevare pri glasanju i druge nepravilnosti koje su prijavljene ruskoj nezavisnoj organizaciji za nadgledanje izbora Golos. Izlaznost je na izborima u nedelju bila izuzetno niska - 15 odsto - što je duplo manje nego na parlamentarnim izborima 2016. Na glasanju drugde širom Rusije, Putinova Jedinstvena Rusija osvojila je svih 16 gubernatorskih mesta.\nOperativne službe u Moskvi proveravaju više od 20 objekata, među kojima su veliki tržni centri i železničke stanice, zbog anonimnih telefonskih pretnji o postavljenom eksplozivu, saopštio je izvor iz hitnih službi glavnog grada Rusije, preneo je juče Sputnjik. Do 16.45 (po moskovskom vremenu) stigle su telefonske pretnje u 23 objekta u Moskvi, naveo je izvor. ?Poslednjih dana u velikim ruskim gradovima - Stavropolju, Južno-Sahalinsku, Magadanu, Vladivostoku, Permu, Kalinjingradu, Krasnojarsku, Jakutsku - zabeležen je niz anonimnih poziva i pretnji eksplozivnim napravama u administrativnim zdanjima i tržnim centrima, školama i bioskopima.\nRusija osudila ubistvo Ivanovića\nEvakuacija četiri tržna centra u Moskvi\nPreživela pad sa 4. sprata


Kako ćemo štrajkovati ako usvoje novi zakon o radu | Kamatica\nPočetna > tekst > Kako ćemo štrajkovati ako usvoje novi zakon o radu\nKako ćemo štrajkovati ako usvoje novi zakon o radu\nTekst objavljen: 11.12.2012 9:08\nZoran Martinović, državni sekretar u Ministarstvu rada, kaže da će do kraja ove i početkom sledeće godine pojačati sastanci radne grupe koja priprema nacrt zakona, a čine je predstavnici ministarstva, reprezentativnih sindikata i udruženja poslodavaca.\nBranislav Čanak navodi da minimalni proces rada ne važi po istim pravilima, čak ni u istoj delatnosti, jer učitelji u osnovnim školama treba da drže čas pola sata tokom štrajka, a gimnazije mogu da zaključaju vrata.\n- Radna grupa će pokušati da usaglasi još nekoliko odredbi o kojima nije postignut konsenzus jer, na primer, poslodavci traže uvođenje lokauta, odnosno privremeno isključenje sa rada zaposlenih koji ne štrajkuju, a nije postignuta saglasnost ni o delatnostima u kojima je potrebno uvesti minimum procesa rada - kaže Martinović.\nMeđutim, u sindikatima kažu da takva radna grupa nije ni osnovana, te da su razlike u stavovima između zakonopisca i poslodavaca s jedne i sindikalaca s druge strane ogromne. Prema rečima Branislava Čanka, predsednika Ujedinjenih granskih sindikata “Nezavisnost”, ne razumeju se ni oko osnovnih pojmova, poput lokauta.\n- Na privremeno isključenje zaposlenih koji ne štrajkuju uopšte ne smeju ni da pomisle i to uopšte nije lokaut. Recimo, kad sindikati odugovlače da potpišu kolektivni ugovor, poslodavac može da im kaže da će vrata fabrike biti zaključana dok se ne odluče da potpišu - kaže Čanak.\nI Čanak i Duško Vuković, potpredsednik Saveza samostalnih sindikata, kažu da će problem biti da se odredi šta je minimalni proces rada.\n- Štrajku radnici pribegavaju kako bi zadali udarac poslodavcu u slučaju da im krši prava. Namera ministarstva je da uvede veliki broj ograničenja u obrazovanju, zdravstvu, energetici tako da se zapravo poništi pravo na štrajk - tvrdi Vuković.\nzaposleni prava radnika prava zaposlenih radnici protesti štrajk


Kongresmen Adam Šif na pretresu Odbora za obaveštajna pitanja u Predstavničkom domu, 15. aprila 2021. (Foto: Al Drago/AP)\nSekretarijat za pravosuđe pokrenuo je internu istragu posle saznanja da je administracija bivšeg predsednika Donalda Trampa tajno zaplenila od kompanije Epl korisničke podatke najmanje dvojice demokratskih kongresmena, u okviru agresivne istrage o tome ko je medijima odavao podatke o istrazi o vezama Trampove administracije sa Rusijom. Demokrate tu zaplenu podataka opisuju kao "šokantnu" zloupotrebu moći.\nPokretanje istrage objavio je generalni inspektor sekretarijata Majkl Horovic nakon što je zamenica sekretara za pravosuđe Lisa Monako zatražila njeno otvaranje. Horovic je rekao da će ispitati da li se, u zahtevu kompaniji Epl da preda podatke, sledila politika sekretarijata, ili je istraga vođena iz "nedoličnih razloga."\nPredsedavajući Odbora za obaveštajna pitanja u predstavničkom domu, Adam Šif i demokrata Erik Svolvel, takođe član odbora, izjavili su da ih je Epl prošlog meseca obavestio da je, na osnovu sudskog naloga, predao njihove korisničke podatke Sekretarijatu za pravosuđe 2018. godine, u vreme kada je njihov odbor istraživao veze bivšeg predsednika sa Rusijom. U to vreme Šif je bio demokrata najvišeg ranga u odboru, na čijem čelu su bili republikanci.\nDok Sekretarijat za pravosuđe često istražuje curenje informacija, uključujući i odavanje poverljivih podataka, izdavanje naloga za predaju privatnih podataka o članovima Kongresa je izuzetno retko. Saznanja, koja je prvo objavio Njujork Tajms, otvaraju pitanja šta je bilo opravdanje Sekretarijata za pravosuđe za špijuniranje druge grane vlade i da li je to urađeno iz političkih razloga.\nKongresmen Erik Svolvel izjavio je za mrežu CNN u četvrtak da je on drugi demokrata iz odbora koji je bio meta ove istrage.\n"Epl me je obavestio da su moji podaci zaplenjeni. To nije u redu", rekao je.\nPrema pisanju Tajmsa, tužioci koji su radili u vreme kada je Džef Sešns bio sekretar za pravosuđe uložili su neobične napore 2017. i početkom 2018. godine da pronađu izvor curenja klasifikovanih informacija u vezi sa kontaktima Trampovih saradnika i predstavnika Rusije.\nZvaničnici Sekretarijata za pravosuđe su tražili elektronske podatke ne samo kongresmena već i njihovih saradnika i članova porodica, uključujući jednu maloletnu osobu, moguće zato što su istražitelji mislili da su kongresmeni koristili uređaje svojih saradnika ili dece da sakriju kontakte sa novinarima.\nNa kraju, nijedan od podataka ili drugi dokazi nisu ustanovili da su kongresmeni ili Odbor za obaveštajna pitanja imali veze sa curenjem minformacija, dodaje Njujork tajms.\nŠif, koji nije potvrdio da je bio predmet istrage, pozvao je generalnog inspektora Sekretarijata za pravosuđe da istraži "ovaj i druge slučajevi koji nagoveštavaju da je korumpirani predsednik pokušao da pretvori u svoje oružje američke agencije za sprovođenje zakona."\nTramp je "pokušao da iskoristi Sekretarijat kao malj protiv svojih političkih protivnika i predstavnika medija. Postaje sve više očigledno da ti zahtevi nisu bili ignorisani", naveo je Šif u svom saopštenju.\nDemokrata Nensi Pelosi, predsedavajuća Predstavničkog doma, nazvala je izveštaj Njujork tajmsa "duboko uznemiravajućim."\n"Ti potezi, po svemu sudeći, predstavljaju još jedan grubi napad bivšeg predsednika na našu demokratiju", saopštila je.\nLideri demokrata u Senatu odmah su bivši sekretari za pravosuđe Bil Bar i Džef Sešns, koji su obojica nadzirali Trampove istrage o curenju podataka, svedoče o tajnim sudskim nalozima.\nBivši šef FBI: Razmišljalo se o smeni Trampa


Radulović je kazao da je da su u non pejperu pobrojani samo fakti, koji su, kako tvrdi, lako provjerljivi. Poslanica SDP-a Vuksanović Stanković je poručila da su poslanici opozicije tokom rasprave bili korektni prema Raduloviću što on nije očekivao. Zbog toga je on, prema njenim riječima, pripremio govor koji mu je neko drugi napisao, kojim je htio da ih „unizi“.\n– Vlada ima politiku „dobro jutro na sve četiri strane“, bez koncepta, bez odgovornosti. Zato Vlada i ministri mora da odu sa tih pozicija – kazala je ona.\nPoslanik DPS-a Jevto Eraković je kazao da je epizoda „non pejpr“ paradigma rada Vlade.\nMinistar Radulović je kazao da će na sve prozivke, optužbe i neistine na njegov račun odgovoriti „časom anatomije“, i izrecitovao Kiplingovu pjesmu.


Penzioni fondovi: Kriza preti i američkim penzionerima - Penzionerski Vesti\nPosted on October 24, 2013 January 27, 2014 by Penzionerske Vesti\nPenzioni fondovi: Kriza preti i američkim penzionerima\nVAŠINGTON – Većina Amerikanaca koji ulažu u penzione fondove sada imaju veće dugove od sume koju su uložili za buduću penziju i to je ozbiljna pretnja za stabilnost nacionalnog penzionog sistema, piše Vašington post.\nList tvrdi da tri od pet zaposlenih Amerikanaca, koji ulažu svoja sredstva u neki penzioni fond, imaju veće dugove po osnovu uzetih hipotekarnih kredita, zaduženosti na kreditnim karticama i usled otplate drugih zajmova, u odnosu na uloženi novac za buduću penziju.\nTaj disbalans raste uprkos svim dosadašnjim nastojanjima vlasti koja pokušava da zaposlenim ljudima, koji učestvuje u dobrovoljnim penzionim programima, raznim poreskim olakšicama i na sve druge moguće načine olakša veća ulaganja u njihove penzione fondove.\nIzdvajanja za penziju u SAD iznose, inače, približno 11 odsto od zarade, a od te sume oko pet procenata odlazi na vlastite penzione račune građana, a 6,2 odsto se u ulaže u Fond socijalne sigurnosti.\nOsim tradicionalnog, državnog, socijalnog osiguranja, u SAD još od 1875. godine postoje i privatni penzioni fondovi finansirani od zaposlenih i poslodavaca.\nZahvaljujući prvenstveno razvijenim privatnim penzionim fondovima od 1992. do 2012. godine Amerikanci su uštedeli 2,5 biliona dolara.\nUprkos činjenici da se u penzione fondove slivaju ogromne sume novca, stručnjaci ipak veruju da SAD neće uspeti da izbegnu penzionu krizu.\nVašington post navodi da će se, zbog očekivane penzione krize, nivo životnog standarda američkih penzionera u budućnosti smanjivati, dok su ranije, odlazeći u penziju, oni mogli računati na bolji standard.\nSAD: Nema penzije, radi se do smrti!\nPokojnici više neće moći da primaju penziju\nSvakom trećem u Srbiji kradu penziju\nRusija u minusu, ali povišica penzionerima\n“Plate i penzije zamrznute još tri godine”\nCategoriesSvet TagsAmerika, penzija, SAD, svet, USA, Washington Post\nPrevious PostPrevious Penzioner stariji od Železare\nNext PostNext Za infarkt: Baka dobila račun za struju 24 miliona dinara!


Nameran prekid trudnoće do 10 nedelje – instrumentalni | Bel Medic\nNameran prekid trudnoće do 10 nedelje – instrumentalni\nŠta je nameran prekid trudnoće do 10 nedelje – instrumentalni?\nNameran prekid trudnoće ili abortus podrazumeva da se plod, koji nije stariji od 10 nedelja (starost trudnoće se utvrđuje ultrazvučnim pregledom), izvadi iz materice i tako prekine trudnoća.\nIndikacije/Zašto se radi nameran prekid trudnoće do 10 nedelje – instrumentalni?\nNameran prekid trudnoće se radi u slučaju neželjene trudnoće na zahtev trudnice starije od 16 godina pre 10. nedelje trudnoće. Tada je plod dovoljno mali, pa se smatra da je tada ova intervencija bezbedna po zdravlje žene.\nKako se izvodi nameran prekid trudnoće do 10 nedelje – instrumentalni?\nNameran prekid trudnoće se izvodi u lokalnoj ili kratkotrajnoj opštoj intravenskoj anesteziji. Lokalna anestezija se daje u glić materice.\nNakon adekvatne pripreme, pod spekulumom ili ekarterima, instrumentima se otvori grlić materice i vakuum aspiratorom izvadi plod, sa svojim sekundinama. Kiretom se prekontrolišu zidovi materice da li je ostalo tkiva u njoj. Intervencija može da se radi pod kontrolom ultrazvuka da bu se dobila jasna slika i sa sigurnošću uvrdi da li su svi delovi tkiva uklonjeni.\nPotencijalni rizici namernog prekida trudnoće do 10 nedelje – instrumentalnog\nDo komplikacija tokom i nakon namernog prekida trudnoće retko dolazi. Međutim, ponekad može da dođe do:\npovrede vezivnog tikiva grlića materice\nmeđusobnog spajanje zida materice\npostabortalnog sindroma (zadržavanje krvi u materici koja se zgruša i zatvori izlaz iz materice).\nPriprema za nameran prekid trudnoće do 10 nedelje – instrumentalni\nPre intervencije je neophodno da se uradi ultrazvučni pregled. Neophodno je i da pacijentkinja donese potvrdu o krvnoj grupi i Rh faktoru.\nUkoliko se radi u anesteziji, šest sati pre procedure pacijentkinja ne sme da uzima hranu, a 4 sata pre uvođenja u anesteziju obustavlja se unos tečnosti.\nOporavak posle namernog prekida trudnoće do 10 nedelje – instrumentalnog\nRedovan menstrualni ciklus se očekuje 4-6 nedelja od obavljenog prekida trudnoće.


Kovčezi stižu u područje Bergama koji je pretrpeo katastrofalne gubitke zbog infekcije koronavirusa.\nBroj zaraženih koronavirusom u svetu je prevazišao 650.000, sa više od 30.000 smrtnih slučajeva. Dok su SAD prve po broju prijavljenih slučajeva sa više od 115.000 zaraženih, pet zemalja ih prevazilazi po broju smrtnih slučajeva – Italija, Španija, Kina, Iran i Francuska.\nSamo u Italiji preminulo je više od 10.000 ljudi. Premijer Đuzepe Konte poručio je naciji u subotu uveče da je potpisao dekret kojim je oslobođeno 400 miliona evra za pomoć u pakovanjima hrane koja će biti dostavljana od vrata do vrata ukoliko bude nepohodno.\nNa sahranama u Madridu primenjuju se mere predostrožnosti i društvene distance, 27. marta 2020.\nU Španiji, gde su restrikcije izlaska iz kuće na snazi već skoro dve nedelje, broj smrtnih slučajeva je porastao na 5.812. Uz osam hiljada novih infekcija, broj zaraženih je prešao cifru od 72.000.\nMeđutim, direktor za vanredne situacije Fernando Simon vidi nadu u podatku da se stopa infekcija smanjuje a cifre nagoveštavaju da se epidemija stabilizuje i da je možda već dostigla vrhunac u nekim oblastima.\nŠpanski premijer Pedro Sančez zatražio je energičniji odgovor Evropske unije. Španija, Italija, Francuska i još šest članica zatražile su od Unije da podeli teret evropskog duga da bi pomogla u borbi protiv virusa. Međutim, ideja je naišla na otpor nekih drugih članica, pre svega Nemačke i Holandije.\n“Ovo je najteži trenutak za EU od osnivanja i mora da bude spremna za taj izazov”, poručio je Sančez.\nU Britaniji, čiji je premijer Boris Džonson u izolaciji pošto je pozitivan na koronavirus, do sada je umrlo 1.019 ljudi. Direktor Nacionalne zdravstvene službe Stiven Pouis izjavio je da će "biti dobro ako Britanija uspe da bilans žrtava održi ispod 20.000"\nNemačka ima manje smrtnih slučajeva od susednih zemalja ali je ipak zatvorila sve prodavnice čije se usluge ne smatraju od esencijalnog značaja i zabranila okupljanja više od dve osobe na javnim mestima do 20. aprila. Ipak, sumorne vesti stižu i iz te zemlje – 12 stanovnika jednog staračkog doma u severnom gradu Volfsburgu umrla su od infekcije protekle nedelje, javila je novinska agencija dpa.\nGrađani Moskve čekaju da budu testirani na koronavirus.\nRuski premijer Mihail Mišustin naredio je da se sve granice u potpunosti zatvore u ponedeljak, a međunarodni letovi su obustavljeni u petak. Izuzetak su diplomate kao i stanovnici regiona Kalinjigrada, koji moraju da prođu kroz drugu zemlju da bi ušli u ostatak Rusije. Broj Rusa zaraženih COVID-om 19 prevazišao je hiljadu a većina slučajeva je otkrivena u Moskvi. Na osnovu te cifre, portparol Kremlja izjavio je da "de facto ne postoji epidemija u Rusiji", u poređenju sa krizom u Evropi.\nKako se epicentar virusa pomera ka zapadu, situacija se smirila u Kini, gde su neke restrikcije ukinute. Delimično je ponovo uspostavljen i prevoz podzemnom železnicom u Vuhanu, gde se virus prvi put pojavio u decembru, nakon što je procena rizika smanjena sa visokog na srednji.\nŽeleznička stanica u Vuhanu prvog dana ponovnog uspostavljanja saobraćaja posle epidemije.\nNeke zemlje i dalje pokušavaju da vrate kući svoje građane koje je pandemijia zatekla u inostranstvu. U podnožju Mont Everesta, 174 stranih turista i četvoro državljana Nepala evakuisano je avionom sa jedinog aerodrome na najvišoj svetskoj planini, gde su proveli više dana.\nU Italiji više od pet hiljada umrlih od koronavirusa


PRIVREDNA KOMORA SRBIJE i Udruženje parkirališta Srbije ostvaruju značajnu dugogodišnju saradnju kroz članstvo Udruženja u Grupaciji za komunalne delatnosti, koja se ogleda u pokretanju zajedničkih inicijativa, uticaju na izmene i dopune zakona, učešću predstavnika PKS u radu UO UPS-a kao i kroz svakodnevnu razmenu aktuelnih informacija.\nMINISTARSTVO ZA RAD I SOCIJALNA PITANJA je projekat uvođenja unificiranih Invalidskih parkirnih karata realizovalo u saradnji sa Udruženjem parkirališta Srbije. Uvođenje unificiranih Invalidskih parkirnih karata je započeto 2012. godine i svake godine se distrubuira više od 13000 IPK koje osobama sa invaliditetom omogućavaju neograničeno vreme parkiranja na opštim invalidskim mestima na teritoriji cele države.\nRealizacijom ovog projekta ostvaren je značajan doprinos u oblasti:\n•\tUnapređenja kvaliteta života osoba sa invaliditetom i ostarivanja prava na jednake povlastice pri parkiranju na teritoriji Republike Srbije.\n•\tOstvarena je saradnja sa preko 80 opštinskih uprava i Javno-komunalnih preduzeća u Republici Srbiji\n•\tOstvarena je kontrola nad procesom izdavanja IPK čime je smanjena mogućnost zloupotrebe\n•\tFormirana je baza podataka o izdatim IPK\n•\tGodišnje se distribuira preko 13000 IPK širom Republike Srbije\nUdruženje parkirališta Srbije je članica EVROPSKE PARKING ASOCIJACIJE od marta 2013. godine. Svojstvo punopravne članice deli sa jos 25 evropskih nacionalnih Udruženja. Osim nacionalnih parking Udruženja EPA okuplja brojne privatne i državne kompanije koje se bave delatnošću parkiranja širom Evrope. Pod pokroviteljstvom Evropske parking asocijacije svake godine se širom Evrope organizuje niz značajnih manifestacija ( kongresi, sajmovi, izložbe, tribine, godišnje dodele nagrada) I pokreću projekti koji značajno utiču na razvoj parking industrije u svetu. Sedište Evropske parking asocijacije je u Kelnu SR Nemačka.\nOsim pomenutih institucija Udruženje je ostvarilo značajnu saradnju i sa: Pravnim fakultetom u Beogradu prilikom izrade Ekspertize prof. Vlatkovića povodom postupka za ocenu ustavnosti i zakonitosti Odluke o javnim parkiralištima I Saobraćajnim fakultetom u Novom Sadu koji su za potrebe članica UPS-a izradili Elaborat o parkiranju.\nVažno je I pomenuti učešće Udruženja na domaćim i inostranim sajmovima I kongresima među kojima se posebno izdvajaju: Intertrafaric Amsterdam, Intertrafiic Istanbul, Parkon, Komdel expo Kragujevac itd.


Opet FRKA u Domu omladine… Peti Festival romske kulture i aktivizma 13. decembra u Amerikani | Headliner\nHome»Kultura»Opet FRKA u Domu omladine… Peti Festival romske kulture i aktivizma 13. decembra u Amerikani\nHeadliner.rs / 05/12/2019 /\t0\t/\t645\nFestival romske kulture i aktivizmal/Photo: Frka#5 promo\nU petak, 13. decembra od 20 do 23 sata, u sali Amerikana Doma omladine biće održana FRKA#5, (Festival romske kulture i aktivizma). Na festivalu će nastupiti glumica Gorica Popović, glumac Slobodan-Boda Ninković, pevačica Aleksandra Slađana Milošević, grupa Kal, Ivan Kurtić, Dušan Kurtić i orkestar Ivana Makevića.\nU Srbiji, manifestacije iz oblasti kulture i kulturno-umetničke aktivnosti Roma su ograničene na lokalni nivo, a njihov domet se uglavnom završava publikom iz romske zajednice. Kulturni događaji Roma retko su zastupljeni na javnim medijskim servisima i obično nemaju adekvatno mesto u vodećim institucijama kulture. FRKA#5 je jedan od načina da se pronađe novi model kako bi se naglasile pozitivne vrednosti Roma kao što su vrhunska umetnost (naročito iz oblasti muzike), slobodan duh, tolerancija i dr. Cilj festivala je da predstavi savremenu romsku kulturu na kreativan i inovativan način, bez isticanja kulturnih i etničkih razlika, naglašavajući univerzalne vrednosti koje su nam zajedničke.\nKal/Photo: Frka#5 promo\nPrvi događaj ovakvog tipa u Srbiji je organizovan 25. septembra 2015. Ispred Vlade Srbije se tom prilikom okupilo oko 250 učesnika, gde im se obratila između ostalih, i predstavnica Evropskog parlamenta Soraja Post. Povorka učesnika je prošetala Nemanjinom ulicom, ispred autobuske stanice Beograd je uručena humanitarna pomoć migrantima, a nakon toga, u Mikser Houseu otvorena je izložba “Romi i umetnost” Ivana Prede. Usledile su tribina “Evropa, Balkan i Romi”, debata o Romkinjama između tradicije i emancipacije i projekcija filma o Šabanu Bajramoviću. U večernjim satima nastupili su bend Crne mambe iz Niša, Gipsy mafia iz Zrenjanina i GRUBB iz Beograda.\nTags:AmerikanaDom omladine BeogradaFestival romske kulture i aktivizmaFRKAGrupa KalKAL\nSvečano uručenje nagrade "Slaviša Nikolin Živković" 10 decembra u Narodnom pozorištu u Nišu\nLaibach nam je u Kombank dvorani dao sve što volimo... anđele i đavole, strah i nadu, adrenalin, ljubav i - opasno dobro ratničko rokanje


Vojvođanski klub: Mlada Vojvodina nanosi štetu\nBeta\t 3. oktobra 2015. 18:10\nNevladina organizacija Vojvođanski klub ocenila je danas da aktivnosti organizacije Mlada Vojvodina nanose štetu svima koji se bore za veću autonomiju Vojvodine, a ne zalažu se za otcepljenje te pokrajine od Srbije.\nVojvođanski klub založio se za osnivanje Vojvođanskog političkog fronta, a tu ideju predložio je danas i potpredsednik Liberalno-demokratske partije (LDP) Dušan Mijić.\n“Aktivnosti nove, u velikoj meri fantomske i do sada nepoznate Mlade Vojvodine, za kratko vreme su nam svima nanele štetu i podstakle kritike o vojvođanskom separatizmu”, naveo je Vojvođanski klub u saopštenju.\nTa organizacija navela je da veruje i Vojvođanskoj partiji i Ligi socijaldemokrata Vojvodine kada tvrde da ne stoje iza Mlade Vojvodine.\nVojvođanski klub je ocenio da je položaj Vojvodine danas “gori nego ikada” i pozvao da se sve partije i civilno društvo ujedine oko ideje borbe za širu autonomiju te pokrajine.\nTa nevladina organizacija je ocenila i da autonomaške partije svojim međusobnim svađama nanose štetu jedne drugima, kao i ideji Vojvodine.\n“Umesto svađa, koje će upropastiti Vojvodinu, danas je imperativ ujedinjavanje svih vojvođanskih snaga”, piše u saopštenju.\nVojvođanski klub je apelovao na LSV, VP, Demokratsku stranku, LDP i stranke nacionalnih manjina da razmisle o ujedinjenju, jer to građani Vojvodine od njih očekuju.\n“Napravimo, svi zajedno, Vojvođanski politički front, koji koji će objediniti sve partije, pokrete i nevladine organizacije”, poručio je Vojvođanski klub.


"Kakve veće penzije, vratite oteto" - Penzionerski Vesti\nPosted on March 31, 2015 by Penzionerske Vesti\n“Kakve veće penzije, vratite oteto”\nIzjava o mogućem povećanju penzija i plata u javnom sektoru je “još jedan pokušaj obmane radi stišavanja sve većeg nezadovoljstva građana zbog pada standarda”.\nTo je ocena Udruženja sindikata penzionera Srbije povodom najave premijera Srbije Aleksandra Vučića o mogućem povećanju plata i penzija zbog boljeg stanja u budžetu nego što se očekivalo.\n“Suprotno mišljenju ekonomskih stručnjaka i ocenama Fiskalnog saveta servira nam se priča o trenutnom, kratkoročnom povećanju akciznih prihoda u budžetu, a krije činjenica da je javni dugu u februaru povećan za 500 miliona evra na 24,2 milijarde evra i da iznosi 73,2 odsto bruto domaćeg proizvoda Srbije”, navodi se u saopštenju.\nUdruženje sindikata penzionera je podsetilo da je za 15. april na Trgu Nikole Pašića zakazao protest protiv politike vlade i Vučiću poručilo da penzionerima “prvo vrati ono što im je neustavno oteto, a da za eventualna povećanja pita Međunarodni monetarni fond” (MMF).\nSrpski premijer je 26. marta najavio da će s predstavnicima MMF-a razgovarati o mogućem povećanju plata i penzija ove godine.\n“Rezultati su takvi da mi imamo novca da to sebi možemo da priuštimo, ali ne želimo da srušimo program s MMF-om i zato želimo da razgovaramo sa njima”, rekao je tada Vučić, ali nije želeo da govori o detaljima povećanja plata i penzija i da li bi se uskladjivale sa inflacijom.\nPlate u javnom sektoru i penzije u Srbiji su smanjene u novembru prošle godine.\nZakon o PIO pred Ustavnim sudom\nPenzioner – korisne informacije\nAtina: Protest penzionera zbog mera štednje\nCategoriesPenzionerske vesti TagsUdruženje sindikata penzionera Srbije\nPrevious PostPrevious Krkobabić: Raduju najave za penzije\nNext PostNext Najviše penzije u Beogradu, najniže u Novom Pazaru


Socijalni broj u Americi (Social Security Number-SSN) - Prestige Education\nSocijalni broj u Americi (Social...\nSocijalni broj u Americi. Svaki učesnik programa kulturne razmene je dužan po zakonu da obezbedi socijalni broj kako bi mogao da radi legalno u Americi. Prijava za socijalni broj vrši se u najbližoj kancelariji SSN-a, nakon dolaska u Ameriku.\nKandidat mora dati na uvid:\n– DS-2019 formular,\n– J-1 vizu,\n– I-94 formular,\n– potvrdu o poziciji.\nNajbliža kancelarija za Social Security može se naći na ssa.gov. U proseku je potrebno 15 radnih dana da bi se dobio socijalni broj. Nakon 2-3 meseca se dobija kartica sa brojem.\nVažno: jednom dobijen SSN važi za ceo život. Kandidat treba da ga čuva i nakon programa!\nProces dobijanja SSN-a\nStudent mora da aktivira J-1 vizu u SEVIS sistemu.\nStudent mora da proveri status vize (tri dana nakon aktiviranja). Ukoliko nastane neki problem, kandidat treba odmah da kontaktira američku fondaciju.\nStudent se prijavljuje za socijalni broj nakon što je aktivirao SEVIS i vizu. Ukoliko je status potvrđen, student će dobiti socijalni broj (SSN). Ukoliko status nije potvrđen, aplikacija za socijalni broj će biti poslata odeljenju Državne bezbednosti. Na taj način se proverava status studenta, što usporava proces dobijanja socijalnog broja.\n* Samo studenti sa potvrđenim statusom mogu dobiti socijalni broj u Americi. Studenti koji nisu potvrđeni u SEVIS sistemu, ili se ne pojave prvog dana na poslu i nose “NO SHOW” status, neće dobiti SSN.


PUTINOV ČOVEK DONEO PORUKU U BEOGRAD: Srbi, uvek računajte na Rusiju! - Beograd24\nFoto: Beta, AP/Alexei Druzhinin\nPredsednik Putin je znao da ću ovde govoriti i uputio je pozdrave i reči podrške. Bratski srpski narod, kao i uvek, može da računa na pomoć Rusije, kazao je juče Vjačeslav Volodin.\nU Beogradu je juče boravio predsednik Ruske dume Vjačeslav Volodin, koji se sastao s predsednikom Aleksandrom Vučićem, a održao je govor i u Skupštini. On je tom prilikom preneo poruku šefa ruske države Vladimira Putina da „bratski srpski narod, kao i uvek, može da računa na pomoć Rusije“.\n– Predsednik Putin je znao da ću ja ovde govoriti i uputio je pozdrave i reči podrške. Bratski srpski narod, kao i uvek, može da računa na pomoć Rusije – preneo je Volodin Putinovu poruku tokom govora u Skupštini, što su poslanici pozdravili aplauzom.\nVolodin je rekao da dva naroda mnogo toga povezuje – „istorija, kultura, ni jezik nam se ne razlikuje toliko da se ne bismo razumeli, jer smo braća“. Podsetio je šta su sve dve zemlje prošle zajedno kroz najznačajnije istorijske događaje, kao što su Prvi i Drugi svetski rat.\n– Ujedinjuje nas ne samo vera već i duša – široka i dobra. Naše prijateljstvo i uzajamno poštovanje traje do danas, a naš zadatak je i odgovornost za buduća pokolenja da sačuvamo te dobre odnose zauvek.\nTakođe, Volodin je naglasio da Srbija ima predsednika koji se bori za interese zemlje, dodajući da je siguran da ćemo prevazići sve probleme. Podsetio je da je srpski narod pretrpeo bombardovanje NATO upitavši kako je tako nešto uopšte bilo moguće.\nZahvalnost za KiM\nVučić je tokom sastanka Volodinu zahvalio na čvrstoj i doslednoj podršci Rusije teritorijalnom integritetu i suverenitetu Srbije i naporima da pitanje KiM bude rešeno mirnim i diplomatskim sredstvima. Izrazio je zahvalnost na podršci i pravovremenoj i odlučnoj osudi ponovnog upada kosovskih specijalnih snaga na sever KiM i brutalnog privođenja Srba što je imalo za cilj zaplašivanje srpskog naroda na KiM.\nVučić je takođe ocenio da su odnosi dveju zemalja veoma bliski, ali da je neophodno raditi na jačanju ekonomske saradnje:\n– Srbija pridaje izuzetan značaj unapređenju sveukupnih odnosa s Ruskom Federacijom kao strateškim partnerom i jednim od najznačajnijih ekonomskih partnera Srbije – rekao je Vučić.\nVolodin je pozvao srpskog predsednika da se prilikom naredne posete Moskvi obrati poslanicima Državne dume. Vučić je rekao da je to velika čast za njega.\nFoto Beta, AP/Alexei Druzhinin


EU: MANJE ZA SIROMAŠNE REGIONE, VIŠE ZA MIGRANTE\nDržave Evropske unije saglasile su se da od iduće godine smanje fondove za siromašne regione, koji su uglavnom na istoku kontinenta, a da povećaju izdvajanja za regulisanje migrantskih tokova i za podsticanje rasta.\nPredlog Evropske komisije za povećanje fondova namenjenih za rešenje migrantske krize u budžetu za 2017. godinu dobio je podršku evropskih vlada, javlja Rojters.\nTo će značiti da se, u odnosu na prethodnu godinu, za 25 odsto povećavaju izdvajanja za migracije i bezbednost.\nBudžet za migracije, zajedno sa troškovima jačanja spoljnih granica EU, preseljenjem azilanata i integracijom migranata, iznosiće 5,2 milijarde evra, a još 2,2 milijarde evra namenjeno je aktivnostima van Unije i usmerenim na uzroke migrantskog toka.\nEvropske vlade su, takođe, podržale povećanje izdvajanja za devet odsto za projekte namenjene rastu i stvaranju radnih mesta, koja će tako dostići 19 milijardi evra.\nDa bi se to kompenziralo, EU se saglasila da skreše neke druge troškove, pre svega one namenjene manje razvijenim regionima EU, koji će ostati “kraći” za 24 odsto.\nSve u svemu, dogovoreno je da budžet EU u 2017. bude manji 133,8 milijardi evra, što je za sedam odsto manje u odnosu na prethodni.


eKapija | LJAJIĆ: Pretiče nas konkurencija na ruskom tržištu\nIzvor: Tanjug | Nedelja, 10.05.2015.| 23:49\nLJAJIĆ: Pretiče nas konkurencija na ruskom tržištu\nMinistar trgovine i telekomunikacija Rasim Ljajić ocenjuje da su pojedini domaći proizvođači počeli da gube trku sa konkurencijom na ruskom tržištu.\nOn u izjavi Tanjugu precizira da je u prvom kvartalu ove godine izvoz mladog sira u Rusiju smanjen za 32%, a fete za 74%, a kao ključni razlog za to navodi veću konkurentnost proizvođača sira sa trećih tržišta koji su privukli ruske dobavljače.\nLjajić, međutim, podseća da je sir, uz vino koje je takođe zabeležilo pad od preko 50%, među retkim proizvodima u grupi poljoprivredno-prehrambenih koji nisu uspeli da se izbore za bolji plasman na ruskom tržištu.\nNaime, ova izvozna grupa ostvarila je, podseća on, rast od 20% u prvom kvartalu.\nMinistar navodi primer jabuka čiji je plasman porastao za 72%, malina za 81%, pasulja za 83%, izvoz stočne hrane zbog niske osnove porastao za više od osam puta, a svinjskog mesa za skoro 30%.\nNa drugoj strani, ukupan izvoz u Rusiju u prvom kvartalu je za 36% manji od istog perioda lane jer je, kako tvrdi, zabeležen značajan pad u izvozu industrijskih proizvoda.\nOn izlaže da je za 63% smanjen izvoz frižidera i zamrzivača, tepiha za 72%, guma za 525, a pokrivača za podove 60%.\nKljučni razlozi za manji izvoz u Rusiju, objasnjava, su pad vrednosti rublje koja je posledično dovela do pada tražnje na ruskom tržištu, ali ističe da razloge treba tražiti i u većoj konkurentnosti proizvođača sa trećih tržišta koji su privukli ruske dobavljače.\n- Imate treća tržišta na koja ruski dobavljači moraju da se oslone zbog njihove konkurentnosti, a to su tržišta Južne Amerike, Kine, Turske, kojima mi ne možemo da budemo konkurentni i otuda pad našeg izvoza kada govorimo o različitim vrstama sira - objasnjava ministar trgovine.\nOn dodaje da je sir koji je uvezen na rusko tržište iz Južne Amerike mnogo jeftiniji od onog koji nude srpski proizvođači.\nLjajić međutim dodaje da je interes Srbije da što pre dođe do stabilizacije vrednosti rublje, zatim do normalizacije odnosa između EU i Rusije, jer bi Srbija na taj način mogla da u punom kapacitetu iskoristi Sporazum o slobodnoj trgovini sa Rusijom.\nUpitan kako to da je istovremeno došlo na jednoj strani do pada izvoza industrijskih proizvoda, a na drugoj, rasta izvoza maline ili pasulja, on objašnjava da je to sasvim logično jer se u krizi ljudi prvo odriču onoga što im nije neophodno.\n- Uprkos padu rublje i smanjene tražnje u Rusiji, ljudi ne mogu da se odreknu hrane i zato je izvoz poljoprivrednih proizvoda u globalu doživeo porast od 20% - tvrdi Ljajić.\nOn kaže da je pored pada ukupnog izvoza u Rusiju u prva tri meseca od 36%, istovremeno smanjen i uvoz za 12%.


Svi poslanički krugovi traže objasnjenje o zaduživanju CG\nTanjug 10. decembra 2020. 17:39\nPODGORICA – Svi poslanički klubovi zatražili su od premijera Zdravka Krivokapića da im dostavi odluku o emitovanju obveznica kojima se Crna Gora zadužila dodatnih 750 miliona evra.\nTu informaciju je na tviteru objavio poslanik opozicione Socijaldemokratske partije Raško Konjević, koji je naveo da su to tražili u cilju jačanja kontrolne uloge Skupštine.\n“Ukoliko ste u mogućnosti, molimo vas da nam tražene materijale dostavite do utroka 15. decembra”, navodi se u dokumentu.\n“Ne zna se ko je doneo prospekt, ko je sačinio predlog ugovora, ko je bio pravni savetnik i konsultant, koji su bili zaključci vlade na osnovu kojih su preneta ovlašćenja, ko je potpisnik ugovora. Očito da je ovaj proces protivzakonit i da nema legitimitet”, saopštio je Radulović, preneo je portal CdM.\nKako je dodao, svi članovi Kolegijuma su se saglasili sa zahtevom PzP u vezi održavanja hitne sednice Skupštine.\n“Takođe smatramo da je i po drugim osnovama trebalo izvršiti novi rebalans budžeta zbog značajnog pada prihoda i značajnog rasta rashoda u odnosu na prethodni rebalans. Na taj način bi imali potpuni uvid u trenutno finansijsko stanje i mnogo racionalnije bi se zaduživali tokom sledeće godine, a ne na ovakav način, “išli grlom u jagode”.\n„Da li namerno ili nenamerno, uskoro ćemo saznati“, rekao je on i ocenio da je sigurno protiv stvarnih interesa Crne Gore.


Rumunija: Naredne nedjelje glasanje o smjeni premijera – BiGportal.ba\nRumunija: Naredne nedjelje glasanje o smjeni premijera\nVladajuća koalicija Rumunije na čelu sa Socijaldemokratama zakazala je za sledeću sedmicu glasanje o nepoverenju premijeru Sorina Grindeanua. Grindeanu, naime, odbija da podnese ostavku, uprkos tome što mu je koalicija uskratila političku podršku. “Došli smo do dogovora sa našim koalicionim partnerima da pokrenemo proces protiv premijera koji ne želi da napusi svoju poziciju”, rekao je […]\nVladajuća koalicija Rumunije na čelu sa Socijaldemokratama zakazala je za sledeću sedmicu glasanje o nepoverenju premijeru Sorina Grindeanua.\nGrindeanu, naime, odbija da podnese ostavku, uprkos tome što mu je koalicija uskratila političku podršku.\n“Došli smo do dogovora sa našim koalicionim partnerima da pokrenemo proces protiv premijera koji ne želi da napusi svoju poziciju”, rekao je novinarima lider koalicionog partnera ALDE, Kalin Tariceanu.\nGlasanje, koje će po svemu sudeći biti održano u četvrtak i verovatno će proći, jer dve grupe drže većinu u parlamentu, navodi Rojters.\nRumunski premijer Sorin Grindeanu rekao je u sredu da neće podneti ostavku nakon što je PSD povukla podršku njegovom kabinetu i tako otvorila vrata mogućnoj političkoj nestabilnosti, kako ocenjuje Rojters.\nStranka PSD je nedelju dana analizirala Kabinet premijera i došla do zaključka da nije uspeo da sprovede ambiciozan program vlade, zbog koje je stranka i dobila na izborima u decembru.\nGrindeanu je govorio da će ostati na svojoj poziciji, sve dok predsednik Rumunije Klaus Johanis ne izabere novog premijera iz redova PSD-a.


OBRADOVIĆ: SPREMAJU OBRAČUN SA OPOZICIJOM, IZVEŠĆE TENKOVE NA ULICE | Web-Tribune.com\nHome / TEMA DANA / OBRADOVIĆ: SPREMAJU OBRAČUN SA OPOZICIJOM, IZVEŠĆE TENKOVE NA ULICE\nOBRADOVIĆ: SPREMAJU OBRAČUN SA OPOZICIJOM, IZVEŠĆE TENKOVE NA ULICE\n1. aprila 2019.\tTEMA DANA Leave a comment\nJedan od lidera Saveza za Srbiju i lider pokreta Dveri Boško Obradović ponovio je da su protesti “1 od 5 miliona” mirni, i istakao nameru da takvi i ostanu. On je opet najavio i protestnu šetnju do nacionalne televizije Pink.\n“Ono što najviše zabrinjava je poziv SNS pristalicama da se okupe ispred stranačkih centrala na dan velikih demonstracija u Beogradu ispred predsedništva, i da budu spremni da krenu za Beograd da se obračunaju sa predstavnicima opozicije”, kazao je Obradović ispred SzS na konferenciji za novinare.\nNešto slično se desilo ispred opštine Grocka, kada je jedini prijavljen bio protest opozicije, a kada su, kako je rekao, takođe poslati predstavnici vlasti, a policija se povukla. “Kao da se želi izazvati jedna vrsta bratoubilačkog rata”, kazao je.\n“Ono što odgovorno želim da kažem jeste da ne želimo nikakvo nasilje, apsolutno smo četiri meseca svi zajedno kao učesnici protesta mirni, nenasilni i dostojanstveni, ali i veoma odlučni da ovu stvar isteramo do kraja”, kazao je Obradović.\nOn je rekao da da je nasilje vlasti i širenje mržnje prema neistomišljenicima kulminiralo poslednjih nedelja i ocenio da “ulazimo u veoma opasan politički period”.\nDodao je da je Vučić jedini predsednik na svetu koji želi da se gradjani medjusobno tuku.\nOn je kazao da predstavnici opozicije žele da razgovaraju sa predstavnicima vlasti kako bi se stanje u društvu popravilo, ali ne i sa Vučićem, pošto on “nije nadležan” za rešavanje njihovih zahteva poput slobode medija i uslova za fer i slobodne izbore.\n“Aleksandar Vučić je nenadležan za sve naše zahteve. O našim konkretnim zahtevima smo uvek spremni da razgovaramo sa nadležnim državnim organima koji nas nažalost ni jednom nisu pozvali na razgovor”, kazao je Obradović.\nIstakao je da su predstavnici opozicije upravo zbog nefunkcionisanja institucija “prinudjeni” da protestuju na ulici.\n“Nije ulica naš izbor, naša želja je dijalog”, rekao je on.\nObradović je najavio da će sutra potpisnici Sporazuma sa narodom, doći u 11 časova ispred zgrade opštine Brus i da neće otići sve dok se ne uvere da je potvrdjena ostavka predsednika te opštine Milutina Jeličića, koji je optužen za seksualno uznemiravanje.\nOn je kazao i da lideri SzS podržavaju najavljenu protesnu šetnju, za subotu 6. april, do zgrade televizije Pink koju je opisao kao “medijsko zlo koje je zatrovalo život u Srbiji”.\nObradović je kazao da televizija Pink ne poštuje zakone, da se ne toj televiziji pojavljuju spotovi u kojima se vredjaju lideri SzS Dragan Đilas i Vuk Jeremić i ukazao da još nije otkriveno ko je autor spota o ubijenom lideru SDP Oliveru Ivanoviću.\nObradović je kazao i da očekuje da će predsednik braniti Pink više od Kosova i Metohije, te da će možda i izvesti tenkove na ulice.\n“Da sačuva svoj javni servis koji etiketira i propagira nasilje”, rekao je Obradović.\nU jednom trenutku došle je do polemike izmedju Obradovića i novinara televizije Pink koji ga je izmedju ostalog upitao da li će na protestu ponovo tući novinarke, na šta je on odgovorio da su svi poslednjih meseci bili nenasilni.\n“Svi naši protesti u ova četiri meseca su bili nenasilni nismo čak ni cveće gazili kada smo bili ispred Predsedništva”, rekao je Obradović.\nDodao je da nema predstavnika opozicije kome nisu upućene pretnje, da su stranačke prostorije pokreta Dveri i Demokratske stranke napadnute i da narod više ne može da trpi nasilje i teror kome su posebno izloženi ljudi na lokalu.\nOrganizator protesta u Žitoradji Milan Blagojević ispričao je novinarima da je napadnut i pretučen u kabinetu predsednika opštine Ivana Stanojevića koji je prema njegovim rečima osudjen na kaznu zatvora zbog nanošenja teških telesnih povreda.\n“Otišli smo sa najboljom namerom, bili smo kulturni, ali ovde ne vredi više biti kulturan”, ocenio je Blagojević i dodao da se nije uplašio.\n“Po malo mi je i milo što sam dobio masnice, jer to pokazuje ko su nasilnici u ovom društvu”, rekao je on.\nOrganizator protesta “Jedan od pet miliona” u Kosovskoj Mitrovici Slaviša Ristić kazao je da su ljudi u pokrajini zastrašivani od dolaska vlasti Aleksandra Vučića.\n“Teror ne trpe samo oni koji su protiv Aleksandra Vučića, već i oni koji nisu spremni da dodju na mitng podrške”, rekao je Ristić.\nPrevious RUŠI SE EVROATLANTSKI SAVEZ PRED KINESKIM MILIJARDAMA: EVO ŠTA JE SVE MAKRON POTPISAO..\nNext „PODELJENOST I TENZIJE U DRUŠTVU SU VELIKE, PRETE SUKOBI I PROLIVANJE KRVI“ (VIDEO)


Medvjed uništio pčelinjak porodice Mijatović | Palelive.com\nPočetna Regija Zvornik Medvjed uništio pčelinjak porodice Mijatović\nMedvjed uništio pčelinjak porodice Mijatović\nZVORNIK – Medvjed je u dva navrata uništio pčelinjak porodice Miladina Mijatovića iz Zvornika, koji se nalazi na Mijatovića brdu u blizini zvorničkog naselja Liješanj.\nMiladinov sin Dragan Mijatović rekao je Srni da je medvjed u petak, 29. septembra, uništio tri košnice, ali da nije mogao da nađe med jer je sezona vrcanja završena.\n“Vjerovatno nezadovoljan što se nije osladio, ponovo je sutradan došao kod pčelinjaka i nastavio sa razbacivanjem košnica, pričinivši priličan haos”, naveo je Dragan.\nOn je istakao da su u subotu, 30. septembra, obišli uništeni pčelinjak i donekle sredili ono što se moglo.\nDragan je naglasio da je na uništeni pčelnjak prvi naišao jedan od lovaca, ali da juče niko nije obilazio pčelinjak iz bezbjednosnih razloga, te da ne zna da li je medvjed ponovo svraćao.\n“Prijavili smo ovaj slučaj nadležnim službama u Zvorniku, uz očekivanje da medvjed više neće obilaziti ovo mjesto”, rekao je Dragan.\nPrethodni članakMitropolit Hrizostom podijelio indekse brucošima\nNaredni članakPredstavljene investicije, zimski sadržaji i potpisan ugovor o saradnji sa Opštinom Pale


Građanska platforma 2006-2010“ predstavlja sigurno najlegitimniji dokument u zemlji ako uzmemo u obzir činjenicu da je peticiju podrške ciljevima sadržanim u ovom dokumentu potpisalo preko pola miliona građana BiH. Također, „Građanska platforma“ je dokument koji razmatra probleme i zahtjeve građana, a ne političara, dakle, probleme s kojima se suočavaju građani i koje su građani prepoznali i proglasili najprioritetnijim.\nU svjetlu predstojećih izbora od kojih nas dijeli samo nekoliko dana i u jeku predizborne kampanje kada imamo priliku čuti hvalospjeve kandidata vladajućih stranaka u zemlji o tome kako su postigli sjajne i zavidne rezultate u toku proteklog mandata, posljednji podaci istraživanja koje je provela nevladina organizacija ALDI bacaju sjenu na tzv. uspjehe vlasti i otkrivaju KAKO VLASTI NISU TROŠILE NOVAC građana na iznalaženje rješenja za poboljšanje postojeće situacije u zemlji.\nBaveći se analizom budžetske potrošnje u mandatnom periodu, istraživanje pokazuje nivo neodgovornosti i bahatosti vlasti prema građanima.\nVlasti su u mandatnom periodu na raspolaganju imale 24 milijarde i 718 miliona KM. I pored znatnih povećanja prihoda usljed uvođenja PDV-a, vlast nije pokazala ni spremnost niti sposobnost da ta povećanja usmjeri na rješavanja problema nezaposlenosti, poboljšanja zdravstvenih usluga, rješavanja problema mladih, itd.\nAko posmatramo budžetska izdvajanja po stavkama za zapošljavanje, zdravstvo, pitanja mladih, i budžetska izdvajanja za plate administracije, nije teško doći do zaključka da je osiguravanje što boljeg standarda za predstavnike vlasti bila domininatna aktivnost njihovog rada.\nIako jedan od gorućih problema, u protekle četiri godine vlasti BiH su značajno zanemarile pitanja zapošljavanja. Naime, prema podacima ALDI-jevog istraživanja, institucije na državnom nivou su za politike zapošljavanja u mandatnom periodu planirale ukupno 12,2 miliona KM, što u odnosu na ukupan budžet institucija BiH u istom periodu iznosi svega 0,24 procenta. Federacija BiH je za politike zapošljavanja u periodu 2007.-2010. izdvojila ukupno 120,7 miliona KM, što predstavlja 1,7 % ukupnih četverogodišnjih budžetskih sredstava ove vlade, dok je RS za iste namjene u istom periodu izdvojila ukupno 137,9 miliona KM, što predstavlja 2,3 % ukupnih četverogodišnjih budžetskih sredstava Vlade RS.\nU toku mandatnog perioda vlasti su održavale i minimalna izdvajanja za zdravstvo, pa tako nije ni došlo do značajnijeg poboljšanja u osiguranju minimalnih zdravstvenih usluga za veliki broj građana, jer 409 miliona KM, koliko su u budžetima institucija BiH, entiteta i kantona u F BiH planirale za zdravstvo, predstavlja minimalnih 1,65 procenata ukupnih sredstava planiranih u budžetima za četiri godine mandata. .\nPitanja mladih su također na marginama. Naime, izdvajanja za rješavanje problema mladih u BiH smanjena su za 58% ili sa 5,2 miliona KM u 2006 na 2,2 miliona KM u 2010, dok su, podsjećamo, troškovi zaposlenih u državnim institucijama povećani za 47%.\nU moru ovakvih i sličnih podataka, neizbježno je pomenuti i činjenicu da je iznos koji pet vladajućih stranaka troše dnevno na izbornu kampanju (50.000 KM) znatno veći od izdvajanja za mlade u 2010.g.\nI još nešto, a podaci su koje je objavilo UG "Zašto ne", a to je da se preko dvije trećine ili 67,3% svih obećanja koja su vladajuće stranke namjeravale ispuniti u proteklom mandatu, ponovno nalaze u njihovom predizbornim programima. Toliko o sjajnim rezultatima!


Rat u Ukrajini zahuktava inflaciju i skok cena u EU, uz pad proizvodnje i potrošnje\nZbog rata u Ukrajini, u Evropskoj uniji se zahuktava inflacija, cene energije i sirovina skaču, pad proizvodnje i potrošnje teško će biti izbegnut, zbog čega preti stagflacija – ekonomski rast na nuli uz inflaciju.\nTe procene ekonomskih analitičara u EU podudaraju se s upozorenjem francuskog predsednika Emanuela Makrona da se „istorija vraća“ u Evropu, dok rat u Ukrajini „ide u još goru fazu“.\nMakron je izjavio da je to više od slutnje posle razgovora s ruskim predsednikom Vladimirom Putinom koji mu je predočio da će Rusija bez oklevanja nastaviti vojne aktivnosti sa ciljem „demilitarizacije“ i uklanjanja „nacističkih snaga“ iz ukrajinske vlasti i postizanja neutralnog statusa Ukrajine.\nU osvrtima ekonomskih stručnjaka je očekivanje da će zbog žestokih zapadnih sankcija Rusiji i Evropska unija pretrpeti ekonomsku štetu i socijalne posledice, dok je Makron čija zemlja predsedava Unijom, ukazao da će preduzeća, narod i svakodnevni život „biti na udaru dubokih promena idućih meseci“.\nSavet ministara EU zatražio je „vanredne mere“ za spasavanje stočarstva i ostale evropske poljoprivrede, pogođene velikih skokom cena žitarica i uljarica na svetskom tržištu, a posebno zbog prekida izvoza iz Rusije i Ukrajine, odakle Unija uvozi znatne količine žitarica.\nU osvrtu francuskog lista „Figaro“ podvlači se da je Evropa „sučeljena s nepoznanicama jednog skupljeg sveta“, a ugledni analitičari ukazuju da su centralne banke pred „surovim izborom da dizanjem kamata zaustavljaju inflaciju i time brane pad potrošnje, ili da niskim kamatama čuvaju proizvodnju“.\nLondonski „Ekonomist intelidžens junit“ (EIU) takođe smatra da će „ruska invazija Ukrajine izazvati ekonomske i političke promene u Evropi“.\nTaj analitički centar Ekonomist grupe navodi da će „ekonomske sankcije Rusiji ipak imati ograničeni uticaj, ali da će sama neizvesnost produžavanja rata neminovno uticati na investicije i potrošnju, dok će skok svetskih cena sirovina podstaći već visoku inflaciju i poremećaje u lancima snabdevanja, što će pogoditi ekonomski rast u ovoj godini“.\nEIU upozorava da „Evropi preti opasnost da ostane bez ruskog gasa, ako Moskva zavrne slavinu kao odmazdu zbog sankcija, da se suoči s masovnim prilivom ukrajinskih izbeglica i zamašnim poremećajem finansijskog tržišta i prekida u trgovini“.\nNemački sajt „Jurointelidžens“ ukazuje na činjenicu da Moskva, uprkos ratu, nije prekinula dotok gasa Evropi preko Ukrajine, da se plaćanja za gas, uprkos sankcijama, i dalje odvijaju preko Sberbanke i Gasprom banke, dve najveće ruske, što zbog ogromnog skoka cene gasa Rusiji donosi velike zarade, ali Evropa nema kud jer ne može da opstane bez ruskog gasa.\n„Jurointelidžens“ primećuje da nije jasno dokle će trajati situacija u kojoj „EU za sada navija za Ukrajinu iz daljine, gledajući iz svojih toplih domova, grejanih na ruski gas“.


BalkanMagazin :: Maglev brzinom od 1.000 kilometara na sat\nnedelja, 13. oktobar 2019 10:31\nNemački elektro-magnetni voz, koji nije našao primenu u Evropi, prihvatila i razvija Kina\n(ilustracija, magnetni voz u Šangaju sada vozi brzinom od 431 kilometar na sat)\nKineske vlasti saopštile su ovih dana da će naredne godine početi da grade železničku prugu za elektromagnetni voz, dugu oko 1.000 kilometara. Vozovi će, kako javlja AP, u početku ići brzinom od 600 kilometara na sat ali su pruga i vozovi osposobljeni za brzinu od čak 1.000 kilometara...\nOvu tehnlogiju, nazvanu Transrapid, više decenija su razvijali nemački inženjeri u saradnji firmi Simens (Siemens) i TisenKrup. (ThyssenKrupp) Zbog visokih troškova se, međutim, odustalo od realizacije voza maglev (skraćenica od magnetna i levitacija) ali se u poslednje vreme pojavljuju incijative da se projekat obnovi.\nKineski maglev treba da saobraća između gradova Kanton i Vu-han (Wu-chan). Umesto deset sati, koliko putovanje sada traje na postojećoj pruzi, putovaće se samo dva sata. Prugu treba da postavi firma Čajna rejlvej Siuan Sirvej iz Vu-hana.\nProjekat je počeo da se realizuje još od 2015. Godinu dana kasnije je proizveden prvi prototip voza, koji se kreće na elektromagnetnom jastuku, i počela su testiranja. U maju ove godine firma Čajna rejlvej konstrakšn korporejšn (China Railway Construction Corporation) je dovršila gradnju fabrike za proizvodnju magnetnih vozova koja će 2021. biti osposobljena za komercijalnu proizvodnju. Kineske vlasti su već objavile stručne tehničke standarde za magnetne vozove.\nPrvi maglev je, inače, već počeo da saobraća 2002. u Šangaju na pruzi dugoj 30 kiometara između ovog grada i aerodroma. To rastojanje ovaj voz prelazi za osam minuta po standarnoj brzini od 431 kilometar na sat.\nNemačka televizija ZDF nedavno je prenela da omladinska organizacija vladajuće stranke CDU-CSU traži da se oživi ideja o uvođenju transarapida u Nemačkoj. Njima bi se u Nemačkoj zamenio unutrašnji vazdušni saobraćaj koji je, inače, poznat po tome što po pređenom kilometru ispušta mnogo veće emisije CO2 od svih drugih vrsta saobraćaja (deo te incijative jeste da se već od 2022. zabrane potpuno komercijalni letovi unutar zemlje).


Marakana - 1\nNavijač Galatasaraja ismijavao smrt Marka Ivkovića\n26. 09. 2019 16:29\nJedan navijač turskog Galatasaraja ušao je na sjevernu tribinu stadiona "Rajko Mitić" i objavio je sliku kojom ismijava smrt pokojnog navijača Crvene zvezde Marka Ivkovića Jagode.\nUEFA: Zvezdin tenk odobrili nadležni\n27. 08. 2019 21:29\nPoslije konsultacija sa Fudbalskim klubom Crvena zvezda i nadležnim organima za sprovođenje zakona u Srbiji, Evropska fudbalska unija (UEFA) je obaviještena da postavljanje starog rashodovanog tenka ispred stadiona "Rajko Mitić" nema političku konotaciju, saopštila je danas UEFA za Radio Slobodna Evropa (RSE).\nTrubači ispratili navijače na "Marakanu"\n27. 08. 2019 20:48\nVesela i slavljenička atmosfera vladala je ispred stadiona "Rajko Mitić" pred utakmicu između fudbalera Crvene zvezde i Jang Bojsa za plasman u Ligu šampiona.\nNavijači stižu na "Marakanu", gužve oko stadiona sve veće\n27. 08. 2019 19:58\nNa stadionu "Rajko Mitić" u Beogradu večeras se igra meč između Crvene zvezde i švajcarskog Jang Bojsa za ulazak u Ligu šampiona.\nŠvajcarci u tunelu "Marakane": Najtežih 100 koraka u životu fudbalera\n27. 08. 2019 16:43\nŠvajcarski novinar Alan Kunc objavio je reportažu na portalu Blik sa stadiona Crvene zvezde pred meč protiv Jang Bojsa (21.00). Naravno, u glavnom fokusu bio mu je čuveni tunel Marakane o kome je pisao kao najstrašnijem sa kojim se jedan fudbaler može suočiti u karijeri.\nTenk ispred Marakane je promijenio boje\n27. 08. 2019 11:18\nNavijači Crvene zvezde dobili su novi simbol ispred sjeverne tribine.\nTenk stigao ispred "Marakane"\n26. 08. 2019 17:43\nPožar na "Marakani"\n04. 06. 2019 10:53\nBEOGRAD - Na stadionu Crvene zvezde "Rajko Mitić" u Beogradu izbio je požar koji je brzo lokalizovan, a povrijeđenih nije bilo.\nEvo kako bi mogao da izgleda stadion Crvene zvezde\n13. 05. 2019 16:59\nNa nedavno održanom konkursu za rekonstrukciju stadiona FK Crvena zvezda, među nekoliko zanimljivih prijedloga istakao se i jedan srpsko-italijanski projekat.\nŠćekić priželjkuje pobjednički go na Marakani\n28. 02. 2019 11:18\nBEOGRAD - Vezni fudbaler Partizana Aleksandar Šćekić izjavio je da sitnica ili jedan prekid može da odluči pobjednika u derbiju protiv Crvene zvezde i priznao da bi volio da golom donese pobjedu svom timu na "Marakani".


Saopštenje povodom neistina o radu Lezbejske i gej solidarne mreže objavljenim na Youtube kanalu „Sonja Sajzor Vlog Channel“ – Lezbejska i gej solidarna mreža\nSaopštenje povodom neistina o radu Lezbejske i gej solidarne mreže objavljenim na Youtube kanalu „Sonja Sajzor Vlog Channel“\nPost date 6. Jan 2021.\nNo Comments on Saopštenje povodom neistina o radu Lezbejske i gej solidarne mreže objavljenim na Youtube kanalu „Sonja Sajzor Vlog Channel“\nU okviru video materijala objavljenog pod naslovom „LGSM – organizacija koja širi transfobiju“ na Youtube kanalu „Sonja Sajzor Vlog Channel“ 4. januara 2020. godine, iznete su direktne klevete i difamacije na račun naše organizacije, kao i netačne interpretacije našeg rada. Na osnovu ovih neutemeljenih optužbi, pozvano je na bojkot rada naše organizacije. Imajući to u vidu, reagujemo ovim saopštenjem.\nLezbejska i gej solidarna mreža sa gnušanjem odbacuje tvrdnju da je naš politički aktivizam oblikovan mržnjom prema bilo kojoj grupi ljudi. Naša odluka da se organizujemo odvojeno od heteroseksualnih osoba načinjena je na osnovu iskustva da heteroseksualne osobe u pokret za oslobođenje gejeva i lezbejki (svesno ili nesvesno) donose svoje partikularne interese i ne doprinose našoj borbi za oslobođenje. Ovakva odluka ima svoje uzore u pokretu za oslobođenje žena, kao i u pokretima za emancipaciju potlačenih rasa i naroda. LGSM sarađuje sa drugim organizacijama u svetu koje se takođe organizuju na ovom osnovu, ali nije ničija ispostava i svoje vrednosti, ciljeve i strategije borbe razvija samostalno, imajući u vidu položaj LGB osoba u Srbiji i na Balkanu.\nLezbejska i gej solidarna mreža prepoznaje da je pol binaran i nepromenljiv, te da je seksualna orijentacija materijalna, urođena i nepromenljiva. Imajući ovo u vidu, u potpunosti nam je jasno da muškarac ili žena koji su istopolne seksualne orijentacije, a odluče da se upuste u tranziciju, i dalje predstavljaju metu homofobije i zbog toga ih ni na koji način ne isključujemo iz naše borbe protiv iste. Kada ukazujemo na to da se gejevi i lezbejke usled sveprisutne mržnje prema LGB osobama odlučuju na tranziciju, jer im društvo nameće stav da nešto nije u redu sa njihovim telom, ili da su rođeni u pogrešnom telu, ni u jednom trenutku ne opisujemo to kao racionalnu odluku kojom je zapravo moguće pobeći od homofobije, na način na koji se to imputira. Nijedna terapija konverzije ne radi.\nLGSM se zalaže za afirmaciju rodnog nekonformizma i snažno se suprotstavljamo brisanju rodno neprilagođenih LGB osoba iz naše istorije i njihovom posmrtnom proglašavanju za trans osobe, što je premisa na kojoj se zasniva jedna od optužbi protiv LGSM-a: da navodno zanemarujemo istorijsku vezu opresije nad LGB osobama sa drugim ugnjetavanim grupama. U prethodnim godinama svedočimo brojnim pokušajima da se lezbejke i gejevi, poput gej muškarca Malkolma Majklsa (poznatog pod umetničkim imenom Marša Džonson), lezbejke Storm DeLarveri, a sada i neimenovanih muškaraca-transvestita iz Vajmarske republike, proglase za trans osobe samo zato što nisu konformirali rodnim ulogama. Ovakav pokušaj da se istorija homofobije i homofobnog nasilja pocepa na dva dela može kao rezultat imati samo slabljenje borbe protiv homofobije danas.\nLGSM podržava organizovanje osoba sa poremećajima polnog razvoja i stoji solidarno u njihovoj borbi sa specifičnim problemima sa kojima se suočavaju, a koji su drugačiji od specifičnih problema sa kojima se suočavaju LGB osobe. Smatramo da bilo koje manjinsko organizovanje ne jača uključivanjem što većeg broja ljudi koji ne dele iste probleme, već razvijanjem odgovarajućih političkih programa i strategija koje adresiraju upravo probleme date manjine. Takođe, osuđujemo način na koji se specifični poremećaji polnog razvoja, te samim tim i osobe koje sa njima žive, zloupotrebljavaju kako bi se plasirale neutemeljene teze o nebinarnosti pola, koje za svoj cilj imaju ukidanje žene, ali i LGB manjine, kao političkog subjekta.\nLezbejska i gej solidarna mreža stoji solidarno sa feministkinjama u borbi za reproduktivna prava žena i odbrani prava na abortus i snažno osuđuje pokušaje da se ono relativizuje i redukuje na podvrstu „prava na telesnu autonomiju“, kako bi se dovelo u vezu sa medicinskom tranzicijom dece. Potonja uključuje eksperimentalne terapije, poput takozvanih blokatora puberteta, koje imaju dugoročne posledice po razvoj deteta i čiji su štetni efekti dokazani, a njihova meta su najčešće mlade LGB osobe, zbog čega osećamo dužnost da se ovim problemom bavimo. Abortus je bezbedna procedura koja po pravilu nema nikakvih dugoročnih posledica po telo žene. Pored toga, odluka koju žena (odnosno devojčica) u patrijarhatu mora da načini u izboru da li će izneti trudnoću ili će imati abortus nije uporediva ni sa jednom drugom odlukom i isključivo je njeno pravo da je načini. Isto kao što i borba protiv homofobije nije apstraktna borba za „različitost“, tako i borba za reproduktivna prava žene nije apstraktna „borba za telesnu autonomiju“, već borba za specifično i fundamentalno pravo žene zasnovano na polu.\nLezbejska i gej solidarna mreža je organizacija zasnovana na demokratskim principima i koja okuplja gejeve, lezbejke i biseksualne osobe u borbi protiv homofobije. Naša osnovna aktivnost je solidarna pomoć mladim gejevima, lezbejkama i biseksualcima/kama kojima usled homofobije preti beskućništvo. Načela našeg rada izneta su u manifestu koji je dostupan na našem sajtu. Ukoliko si LGB osoba, pronađi nas na društvenim mrežama, dođi na naše događaje i pridruži nam se!\n← Saopštenje Lezbejske i gej solidarne mreže povodom izjava episkopa Irineja Bulovića → Živeti nejednakost: Životna priča jednog Miljana


Mektić: Pozivam Vučića da podrži porodicu Dragičević i da se ogradi od gluposti Milorada Dodika | BL Portal\nMinistar bezbjednosti BiH Dragan Mektić (SDS) pozvao je danas predsjednika Srbije Aleksandra Vučića da podrži porodicu ubijednog Davida Dragićevića i od institucija Republike Srpske zatraži da konačno riješe ovaj slučaj.\n– Pozivam Aleksandra Vučića da se ogradi od gluposti Milorada Dodika, koji je i danas rekao kako postoji jedna vrsta specijalnog rata protiv RS, odnosno da neke službe i pojedinici u BiH žele da zavade Srbiju i RS, odnosno srpski narod sa obje strane Drine – rekao je Mektić u izjavi za Vijesti.ba.\nDodao je da Milorad Dodik nije RS, to su dva sasvim različita pojma, kao nebo i zemlja.\n– Predsjednik Srbije treba da shvati vapaje Davidovog oca Davora Dragičevića da se rasvijetli ubistvo njegovog sina, u koje su duboko involvirane institucije RS, prije svega MUP RS, pa i sam Dodik. Smatram da bi bilo korektno od Vučića da podrži porodicu Dragičević u traženju istine i pravde, te da pozove institucije RS da riješe ovaj slučaj, kada je očigledno da je sve rasvijetljeno – rekao je Mektić, dodavši da je to vapaj porodice kojoj je ubijeno dijete, a institucije neće to da riješe\nMektić je rekao da će pobijediti narod, te da je nepotrebno da Vučić stoji uz Dodika, da sutra ne bi isplao da je Vučić protiv srpskog naroda.\n– Dodik samo pokušava da Vučića kao zaštitnika involvira u svoju i odbranu kriminala vlasti u RS. Time želi sebi podići rejting i ponovo pokušava prijetiti narodu RS, ovoga puta Srbijom – rekao je on.\nMinistar bezbjednosti BiH kategorično tvrdi da u Srpskoj ne postoji nikakva obojena niti bilo koja druga revolucija, već da narod želi pravdu u vladavinu zakona.\n– Ne vidim potrebu da se Vučić ograđuje od srpskog naroda u Srpskoj, niti to od njega iko traži. Ovdje je samo problem u Miloradu Dodiku i aktuelnoj vlasti – mišljenja je Mektić .\nKako je podcrtao, nikome ne pada na pamet da dijeli srpski narod, jer je to jedan narod.\n– Ovdje nije u pitanju to, nego pokušaj da se Dodik i vlast u RS poistovijete sa narodom, a to su, ponavljam, dvije apsolutno različite stvari – naglasio je Mektić\n“Jadni mi Srbi”\n– Jadan je i Milorad Dodik i mi, srpski narod, ako smo spali na to da ga od nas stvaralaca RS i u ratu i u miru brani Dževad Galijašević, koji je u ratu bio oficir Armije RBiH – dodao je on.\nMektić je podsjetio da je ministar unutrašnjih poslova RS Dragan Lukač uputio pismo svim ambasadorima i predstavnicima međunarodne zajednice u BiH, dodavši da je time ponovo devalvirao slučaj ubistva Davida Dragičevića.\n– Poslao im je čak jednu vrstu prijeteće poruke, rekavši im da se uzdrže od komentarisanja prilika u RS, a da će njene institucije završiti posao. To znači da im je definitivno voda u ušima i da su izgubili povjerenje naroda i ambasada, te međunarodne zajednice da rade zakonito. Žele da utiču i na samo razmišljanje predstavnika međunarodnih organizacija u BiH – konstatovao je Mektić.\nPoistovjećuju sa sa RS\nU razgovoru za Vijesti.ba, osvrnuo se i na izjavu ministra unutrašnjih poslova Nebojše Stefanovića, koji je, govoreći o protestima u Banjaluci, poručio kako bi Mektić, kao ministar koji kontroliše Graničnu policiju BiH, morao znati ukoliko su u BiH ušli pripadnici MUP-a Srbije i prisustvovali događajima na banjalučkom Trgu Krajine.\n– Podsjećam ministra Stefanovića da je pred parlamentarne izbore u BiH 2014. godine u ovu zemlju ušlo 120 kozaka i to preko aerodroma ‘Nikola Tesla’ u Beogradu. MUP RS poslao je svoja vozila po njih i dovezao ih je u Banjaluku, te smjestio u bazu specijalne jedinice policije. Oni su trebali da izazovu nerede u RS, jer se u najvećem broju slučajeva radilo o ljudima koji su učestvovali u ratu u Ukrajini. Kako tada ministar Stefanović nije htio da zna, iako je bilo očigledno, da ti ljudi dolaze sa ciljem da u RS isprovociraju sukobe, krvoproliće i da na taj način vrše pritisak na srpski narod da ne bi smio glasati ni za koga drugog, osim za Dodika – pita ministar bezbjednosti BiH.\n– Problem je u jednom broju političara koji sebe poistovjećuju sa RS i kada god počnete pričati o njihovom kriminalu i lopovluku, oni kažu da je to napad na RS. Ne! RS svakao, a lopovluk, kriminal i pljačkanja od strane ove vlasti nikako – jasan je Mektić.


Usvojen predlog: Strogo zabranjeno pušenje u zatvorenom prostoru - Vijesti | Radio Televizija Budva - Budva Crna Gora\nUsvojen predlog: Strogo zabranjeno pušenje u zatvorenom prostoru\nCrnogorska Vlada utvrdila je danas Predlog zakona o ograničavanju upotrebe duvanskih proizvoda, kojim se u cilju zaštite života i zdravlja ljudi propisuju mjere za smanjenje i ograničavanje upotrebe duvanskih i sličnih proizvoda.\nPredlogom se propisuju mjere za sprečavanje štetnih posljedica upotrebe duvanskih proizvoda, sastojci i emisija, obilježavanje pojedinačnih i spoljašnjih pakovanja, stavljanje u promet duvanskih proizvoda I električnih cigareta.\nMinistar zdravlja Kenan Hrapović kazao je da su Predlogom zakona propisane i mjere za sprečavanje izlaganja sekundarnom duvanskom dimu i obezbjeđivanje vazduha bez duvanskog dima.\nKako je naveo, u regulatornom sistemu, u dijelu „zabrane pušenja“ postoji zakonski propis istog naziva, Zakon o ograničavanju duvanskih proizvoda, koji je usvojen 2004, a inoviran 2011. i 2016. godine.\n„Tu je i Zakon o taksama na upotrebu duvanskih proizvoda i elektroakustičnih i akustičnih uređaja u ugostiteljskim objektima, prvi put donijet 2012, a potom i novi 2017. godine“, podsjetio je Hrapović.\nOn je objasnio da je tim zakonima u ugostiteljskim objektima dozvoljena upotreba duvanskih proizvoda, ukoliko vlasnik objekta plaća određene takse, konkretno za duvan mjesečne naknade od jedan eura po kvadratu prostora.\nHrapović je rekao da da zakoni nijesu dali očekivane rezultate.\n„Pored izrazito male naplate, a usljed preklapanja nadležnosti pojedinih inspekcija, kao i nemogućnosti kontrole plaćenih taksi, postavlja se pitanje koliko to košta zdravlje naših građana“, kazao je on.\nHrapović je rekao da je za nepunih sedam godina naplaćeno svega 2,7 miliona eura po osnovu tih taksi, što je u prosjeku godišnje nešto manje od 500 hiljada eura.\nOn je naveo da su ti budžetski prihodi simbolični i nemjerljivi u odnosu na štetne posljedice upotrebe duvanskih proizvoda u ugostiteljskim objektima i neuporedivo niski u odnosu na utrošak sredstava iz obaveznog zdravstvenog osiguranja.\nHrapović je rekao da je Predlogom zakona propisan jasan prohibitorni stav po pitanju pušenja, prije svega, u zatvorenom prostoru.\nNovim zakonskim rješenjem strogo je zabranjeno konzumiranje duvanskih proizvoda u bilo kom dijelu zatvorenog prostora u kome poslove obavljaju državni i lokalni organi i službe.\n„Strogo je zabranjeno konzumiranje duvanskih proizvoda u bilo kom dijelu zatvorenog prostora u kome se obavljaju zdravstvena, vaspitno-obrazovna ili kulturna djelatnost, socijalna zaštita, sport i rekreacija, trgovinska djelatnost, proizvodnja, promet i skladištenje hrane, snimanje i javno emitovanje programa, kao i u prostoru u kome se održavaju sastanci i javni skupovi“, kazao je Hrapović.\nOn je istakao da pušenje nije dozvoljeno u bilo kojoj prostoriji ili njenom dijelu u kojoj se konzumiraju hrana i piće.\n„Dakle, u djelovima kafića, barova, restorana u kojima se služi piće ili hrana, strogo je zabranjeno pušenje“, pojasnio je Hrapović.\nOn je kazao da usvajanjem tog zakona automatski prestaje da važi Zakon o taksama na upotrebu duvanskih proizvoda i elektroakustičnih i akustičnih uređaja u ugostiteljskim objektima.\nTo, kako je objasnio Hrapović, znači da više neće biti moguće plaćati takse da bi u nekom dijelu objekta bilo dozvoljeno pušenje.\n„Ali postoji mogućnost određivanja posebnog dijela prostora koji vlasnik, odnosno korisnik odredi isključivo za tu namjenu“, rekao je on.\n„Uvažavajući zahtjev Privredne komore Crne Gore i priređivača igara na sreću, sa obzirom na specifičnost priređivanja igara na sreću u tim prostorima, izuzetak su jedino kazina, kojih je trenutno u sistemu pet“, kazao je on.\nHrapović je dodao da su kazina izrazila spremnost da pored posjedovanja specifičnih ventilacionih aparata i prečišćivača vazduha plaćaju i takse u iznosu i na način koji odredi Vlada.\nOn je rekao da su novim zakonom zadržane odredbe iz prethodnog zakonskog akta, a koje se odnose na zabranu reklamiranja, propisivanje uslova proizvodnje, prometa i obilježavanja duvanskih proizvoda, zaštitu maloljetnih lica.\nHrapović je naveo da se prvi put tim zakonom propisuje obaveza proizvođača i uvoznika duvanskih proizvoda da obavještavaju Ministarstvo zdravlja, a nakon pristupanja Crne Gore Evropskoj Uniji, i Evropsku komisiju o svim bitnim podacima u vezi sastojaka i emisija supstanci duvanskih proizvoda i izmjeni tih podataka.\nPrema njegovim riječima, još jedna važna novina je da se tim zakonom uređuje promet i upotreba novih duvanskih proizvoda i elektronskih cigareta.\n„I prema tim vrstama proizvoda smo opredijelili isti stav – zabranjena je njihova upotreba u zatvorenom, odnosno radnom ili javnom prostoru“, kazao je Hrapović.\nZabranjeno je, kako je naveo, i dodavanje aditiva sa karakterističnom aromom i aromatičnih materija koje daju miris ili ukus duvanskim proizvodima, a koje utiču na izmjenu mirisa ili ukusa proizvoda, jačinu duvanskog dima i stvaraju privid da je duvanski proizvod manje opasan po zdravlje.\nHrapović je kazao da, sa obzirom na rizike koje konzumiranje duvanskih proizvoda donosi, očekuje punu i dosljednu primjenu tog zakona.\nNadzor nad sprovođenjem zakona vrši Ministrstvo, dok poslove inspekcijskog nadzora vrše Uprava za inspekcijske poslove, i to preko zdravstvenih, sanitarnih, tržišnih i turističkih inspektora.\n„Primjena tog zakona nacionalni je interes u cilju smanjenja obolijevanja naših građana i očekujem podršku medija za njegovu punu implementaciju“, istakao je on.\nHrapović je kazao da prema podacima Instituta za javno zdravlje, godišnje u Crnoj Gori od raka pluća oboli oko 400 osoba.\n„Liječenje jedne osobe nas košta više desetina hiljada eura, prema podacima iz 2015. godine oko 70 hiljada eura“, naveo je on.


Fotkajte se pred umetničkim delima u Galeriji Matice Srpske - oradio.rs\nFotkajte se pred umetničkim delima u Galeriji Matice Srpske\nGalerija Matice srpske u saradnji sa Akademijom umetnosti u Novom Sadu organizuje u subotu 31. marta, od 10 do 14 časova, akciju fotografisanja posetilaca pred umetničkim delima u stalnoj postavci, povodom predstojeće izložbe "Kroz objektiv: Galerija, umetnost, publika".\nNamera organizatora je da ovom akcijom pokažu da umetnička dela koja se čuvaju u muzejskim ustanovama pripadaju ljudima i da umetnost samo u interakciji s publikom ostvaruje svoje vrednosti i značaj.\n"Zbog toga svim ljubiteljima umetnosti i muzeja nudimo mogućnost da odaberu omiljenu sliku, delo s kojim se povezuju i identifikuju, fotografišu se i tako postanu deo izložbe 'Kroz objektiv. Galerija, umetnost, publika'. Na ovaj način želimo da ih podstaknemo da razmišljaju o delima iz kolekcije Galerije Matice srpske kao i o svojoj pripadnosti u okviru ustanove kulture koja čuva najreprezentativnija dela nacionalne likovne umetnosti", kaže se u saopštenju.\nTokom ove akcije posetioci će moći da se fotografišu s osam slika koje je publika putem društvenih mreža izglasala. U subotu, 31. marta organizovano je fotografisanje posetilaca pred slikama "Anđeo mira" Stevana Aleksića i "Nadurena devojčica" Uroša Predića, a fotografisanje s drugim slikama zakazana su za 17, 21. i 28. april 2018. godine.\nGlasanje pod nazivom Umetničko delo po mojoj meri, za ona dela pred kojim će se posetioci fotografisati, može se izvršiti do 30. marta na ovom linku.\nU današnjim automobilima sve je više raznih gedžeta i aplikacija koje služe za pomoć vozaču a koji se temelje na…


Autor : eVršac apr 12, 2019\nU velikoj konkurenciji, među 19 najboljih kulturno-umetničkih društava iz cele Srbije, po mišljenju stručnog žirija „Nančići“ su za kompletno izvedeni program ostvarili 94,3 boda, čime su se, zasluženo, svrstani među tri najbolja kulturno-umetnička društva u Srbiji.\nIgre Skopske Crne Gore i našeg Banata, izvorna pesma u izvođenju vokalnog soliste Natalije Rosić i splet narodnih melodija Narodnog orkestra, pod rukovodstvom Lazara Markova, činili su ovogodišnji program kojim su se članovi Društva predstavili na Smotri.\n- Zlatna plaketa Saveza Amatera Srbije, kruna je uspeha dugogodišnjeg rada i još je značajnija za članove Društva, jer je osvojena – u godini kada ova institucija obeležava vek svog postojanja. Nagrada, koju su članovi ovog Društva osvojili, najviša je nagrada koja se u našoj zemlji može ostvariti za negovanje narodne kulture i tradicije. Ona je rezultat neiscrpne energije, volje, ljubavi prema narodnoj kulturi i tradiciji, i kontinuiranog i kvalitetnog rada. Takođe, veoma je važno istaći da su za ovakav status Društva zaslužni i predsednik Pavle Vlahović, umetnički rukovodilac društva Vladimir Bošković i Upravni odbor, koji se trude da omoguće što bolje uslove za nesmetani rad i napredak - igrača, pevača i muzičara, kažu GKUD "Laza Nančić".


Ogledala za bolju bezbednost učesnika u gradskom i prigradskom prevozu – KG BUS\nGradska agencija za saobraćaj je danas na autobuskom stajalištu Ured 2 predstavila novo rešenje u pogledu bezbednosti u javnom prevozu – ogledala koja će biti od velike pomoći vozačima autobusa u gradskom prevozu.\n– Na dvadeset najprometnijih stajališta postavili smo ogledala pomoću kojih će vozači autobusa imati jasan pregled i drugih i trećih vrata, kao i dela unutrašnjosti samih autobusa – izjavio je direktor Gradske agencije za saobraćaj Dušan Obradović. Time će, po rečima Obradovića biti povećana bezbednost svih učesnika u javnom gradskom i prigradskom prevozu, pogotovu dece, starijih osoba i osoba sa pomagalima, čime će se broj nezgoda biti drastično smanjen.\n– Ovo je samo prvi korak, ušli smo u izradu „Studije o bezbednosti u gradskom i prigradskom saobraćaju“ koja će obuhvatiti sva stajališta, raskrsnice i okretnice i koja će dati rešenja za apsolutnu bezbednost svih učesnika u javnom prevozu – dodao je Dušan Obradović.\nGradska agencija za saobraćaj će dobijena rešenja iz studije ugraditi i u novi tender za obavljanje javnog prevoza, u pogledu zahteva prema prevoznicima čime će se sveukupna bezbednost korisnika javnog prevoza biti podignuta na najviši nivo.\nRECIKLIRAJ I DOPUNI 2. jula 2020.\n„TREĆA FAZA“ U LEPENIČKOM BULEVARU 29. juna 2020.\nProdužetak izmene režima saobraćaja 29. juna 2020.


Poziv - 1\nKorak dalje: Tinder uvodi opciju video-poziva\n08. 05. 2020 17:25\nTinder je objavio da će kasnije tokom godine objaviti veliku nadogradnju za svoju popularnu aplikaciju, i to će biti video-pozivi. Ovo je ogromna nadogradnja, s obzirom na to da Tinder ima milione korisnika i da video-pozivi mogu biti vrlo korisni za sve njih.\n30. 03. 2020 09:29\nBERLIN - Njemačka kancelarka Angela Merkel željela je u telefonskom razgovoru da zahvali vatrogascima na njihovom doprinosu u krizi tokom pandemije virusa korona, ali joj je komandant vatrogasne službe spustio slušalicu.\n28. 02. 2020 07:15\nDOBOJ - Zadovoljavanje seksualne strasti na video-pozivu koštalo je naivnog Dobojliju sekiracije, ali i 700 evra.\nRusija poziva zemlje NATO-a na "Armijske igre 2020"\nMOSKVA - Ministarstvo odbrane Rusije pozvalo je 90 zemalja, uključujući pripadnike NATO-a, da učestvuju na Međunarodnim vojnim igrama 2020, rekao je ministar Sergej Šojgu na sastanku Organizacionog odbora jednog od najvećih vojnih sportskih takmičenja.\n13. 01. 2020 07:36\nPoreska uprava FBiH: Novu godinu započeti bez poreskih obaveza\nSARAJEVO - Poreska uprava Federacije BiH (FBiH) pozvala je poreske obveznike da do kraja ove poslovne godine regulišu nepodnesene poreske prijave, izmire svoje obaveze, te narednu godinu započnu bez starih poreskih dugovanja.


Situacija u Novom Sadu je i dalje veoma teška i izazovna i došli smo do skoro hiljadu pregleda dnevno u kovid ambulanti Doma zdravlja u Novom Sadu, izjavio je gradonačelnik Novog Sada Miloš Vučević.\nOn je, gostujući u emisiji "Svitanje" na TV Pink, rekao da je pritisak na zdravstveni sistem veliki i da Dom zdravlja radi 24 sata, bez prestanka.\n- Dnevno imamo između 300 i 500 novoinficiranih, iako poslednjih dana vidimo da nemamo dodatno povećanje ovog broja, svakodnevno registrujemo visoke brojke. Očigledno da sada ulazimo u momenat kada će se lomiti "utakmica na terenu". Važno je da građani razumeju da smo svi deo rešenja problema i mislim da većina to i shvata - rekao je Vučević.\n- Ne želimo da sprovodimo kažnjavanja, ali ako neko ugrožava sebe, druge i naš zdravstveni sistem, biće sankcionisan - rekao je gradonačelnik Novog Sada.


SKANDAL Krstić prodao naše podatke vlastima SAD! : Nadlanu.com\nObjavljeno 10. nov 2014. / 09:18:01\nU Ministarstvu finansija su potvrdili da je bivši ministar, na osnovu zaključka Vlade, 30. juna, dao “saglasnost za uključenje na listu jurisdikcija na FATCA veb-sajtu. U skladu sa potpisanom potvrdom, inostrane finansijske institucije koje su rezidenti Srbije, odnosno koje su osnovane u skladu sa zakonima Srbije, imaju rok do 31. decembra 2014. da se registruju kod Poreske službe SAD”, rekli su u Ministarstvu. Poverenik za informacije od javnog značaja i zaštitu podataka o ličnosti Rodoljub Šabić, koji već duže oštro upozorava da se lični podaci građana ne mogu davati strancima bez valjanog pravnog osnova, prokomentarisao je ovaj odgovor iz Ministarstva: Neodrživa situacija traje već skoro tri godine, a Vlada Srbije je sad u cajtnotu jer se obavezala da za manje od dva meseca završi posao koji je odavno trebalo da uradi. Iz Ministarstva finansija je poručeno da će “u narednom periodu početi pregovore sa predstavnicima SAD” i da “Srbija poštuje sve obaveze i rokove dogovorene sa predstavnicima SAD”. Američke vlasti tragaju za kompanijama i pojedincima koji su izbegli da plate porez, ali po domaćem Zakonu o zaštiti podataka o ličnosti, svako iznošenje ličnih podataka iz zemlje je nedozvoljeno i kažnjivo. Domaće banke, suočene sa ozbiljnim pretnjama sankcijama iz SAD, za sada samo proveravaju ko je od njihovih klijenata poreski obveznik SAD.\nNE ULAZIM U ESTRADNI MULJ: Ivana Selakov oglasila se nakon…\nGeneralni sekretar Udruženja Velibor Dugalić tvrdi da će Srbija i njeni građani imati velike probleme ako se do kraja godine ne potpiše FATCA sporazum, kao i da bi jedna od sankcija bila da svaka finansijska transakcija iz Srbije sa SAD bude oporezovana po posebnoj stopi od 30 odsto. - Taj sporazum sa SAD potpisala je 101 zemlja, sve najmoćnije zemlje sveta i sve članice EU i ukoliko ga i mi ne potpišemo, Srbija će postati crna rupa u Evropi. Poruka koja će biti poslata investitorima je da ne idu u Srbiju jer mi krijemo podatke koje im ceo svet daje. Tim sporazumom Srbija i građani Srbije ne gube ništa, jer SAD zanimaju samo njihovi poreski obveznici i provera da li su utajili porez. Bivši ministar Krstić je u pismu samo objasnio situaciju i najavio da ćemo potpisati sporazum - kaže Dugalić.


Kristin Lagard - Blic Online\nDVE ZEMLJE STRAHUJU OD BUDUĆIH POTEZA ECB Evo do kada bi kamate mogle da ostanu na nuli\nOčekivano, Evropska centralna banka u četvrtak nije menjala monetarnu politiku. Predsednica Kristin Lagard veruje da je još uvek dug put do stabilnog oporavka i da je rasprava o smanjenju zamaha delovanja preuranjena, prenosi portal SEEbiz.\n"TRAŽILI MI KAFU, PITALI S KIM SAM OTIŠLA U KREVET DA BIH BILA TU GDE JESAM" Prva žena na čelu Evropske centralne banke o seksizmu\nKristin Lagard, prva žena na čelu Evropske centralne banke, rekla je da se nada da mlade žene danas neće morati da iskušavaju seksizam kao što je ona ranije u svojoj karijeri.\nSVI ISČEKUJU GOVOR LAGARDOVE Pad akcija u Evropi ugušio optimizam za ekonomski oporavak\nEvropske akcije su pale danas jer je bojazan od rasta inflacije zbog povećanja cena robe ugušila optimizam da će vakcinacija pogurati ekonomski oporavak.\nPredsednica Evropske centralne banke (ECB) Kristin Lagard odbila je danas pozive da se otkažu dugovi koje su članice evrozone napravile tokom krize Kovid-19 kako bi se poduprle.\nČelnici Evropske unije moraju pronaći izlaz iz potencijalno štetnog zastoja pregovora o proračunu i utrti put programu oporavka jer je privreda teško pogođena novim talason pandemije koronavirusa, upozorila je Kristin Lagard.\nGlobalna upotreba evra bila je uglavnom stabilna prošle godine nakon konstantnog pada posle dužničke krize evrozone, ali se nade da će tražnja porasti nisu ostvarile, navodi se u izveštaju Evropske centralne banke (ECB) objavljenom danas.\nPredsednica Evropske centralne banke Kristin Lagard upozorila je evropske lidere na rizik da se prekasno i premalo učini za zatitu evropske ekonomije od efekata pandemije korona virusa, saznaje Rojters pozivajući se na zvanične krugove u Briselu.\nLAGARD PODVUKLA CRTU "Nema direktnog finansiranja vlada"\nPredsednica Evropske centralne banke Kristin Lagard rekla je šefovima evropskih vlada da bi karantinske mere koju su uvedene zbog borbe protiv pandemije korona virusa lako mogle da prouzrokuju pad ekonomije EU od 5 odsto, piše danas Frankfurter Algemajne.\nPRVE NOVČANICE EVRA S POTPISOM KRISTIN LAGARD "Poverenje u zajedničku valutu nikad veće"\nKristin Lagard, kao nova predsednica Evropske centralne banke, potpisala je nove novčanice evra, naglasivši pritom da poverenje u evro raste, budući da se 76 odsto građana zalaže za jedinstvenu valutu.\nŠTA DONOSI NOVA ČELNICA EVROPSKE CENTRALNE BANKE Zaboravite monetarnu politiku\nEkonomisti će se lako usaglasiti da je monetarna politika nezamenjiv alat u uslovima finansijske krize. Kada se tržišta novca smrznu, a likvidnost presuši, odlučna monetarna intervencija ublažiće udar. No, kada se stvari počnu vraćati u normalu, monetarna politika pre ili kasnije gubi svoju magičnu moć.


Rast PDV ne bi bio poželjan | Glas javnosti\nPočetna > Društvo > Rast PDV ne bi bio poželjan\nPREDSEDNIK PKS: POVEĆANJE POREZA LOŠE BI UTICALO NA ŽIVOTNI STANDARD STANOVNIŠTVA\nAko smanjite poreska zahvatanja i prilagodite ih snazi poreskih obveznika, logično je da ćete imati veći broj privrednih subjekata koji će redovnije plaćati poreze i doći iz sive ekonomije u legalne tokove, naglasio je Bugarin\nBEOGRAD - Predsednik Privredne komore Srbije Miloš Bugarin izjavio je da povećanje poreza na dodatnu vrednost ne bi bilo poželjno jer bi se odrazilo na životni standard stanovništva i naplatu tog poreza, ali da se može razgovarati o izjednačavanju stopa tog poreza na određene proizvode.\nBugarin je ocenio da bi se povećanje PDV neminovno odrazilo na rast cena svih proizvoda i imalo direktne posledice na standard građana, koji je već sada među najnižima u regionu.\nPodsetivši da PDV ima dve stope - od osam i 18 odsto, Bugarin je istakao da se može razgovarati o jedinstvenoj poreskoj stopi, ali pod uslovom da se na deo proizvoda, koji spadaju u osnovne životne namirnice, PDV potpuno ukine.\n- Broj proizvoda koji bi sa niže stope bio oporezovan većom poreskom stopom mora biti srazmeran broju proizvoda na koje bi se ukinula poreska stopa, tako da nemamo negativan efekat po privredu i stanovništvo - naveo je predsednik PKS.\nBugarin je podsetio da je PKS prošle godine predložila kratkoročne mere za ublažavanje posledica svetske ekonomske krize i srednjoročne i dugoročne mere usmerene na stvaranje sistemskih i institucionalnih uslova za održivi privredni razvoj i jedan od tih zahteva je i sprovođenje sveobuhvatne poreske reforme.\n- Ako smanjite poreska zahvatanja i prilagodite ih snazi poreskih obveznika, logično je da ćete imati veći broj privrednih subjekata koji će biti ažurniji i redovnije plaćati poreze, doći iz sive ekonomije u legalne tokove i biti uredne platiše poreza i doprinosa na lična primanja - naglasio je on.\nJako je važno da se uporedo sa poreskom reformom izvrši i reforma javnog sektora, ukazao je Bugarin ističući da su dosadašnji pokušaji poreskih reformi bili neuspešni, jer nisu zalazile u smanjenje javne potrošnje.\nOn je naveo da će privreda podržati napore države da sprovede poresku reformu, ali da je protiv prihodne neutralnosti te reforme, odnosno da se na jednoj strani smanjuju poreska opterećenja na zarade, a da se poveća, recimo, porez na dodatu vrednost.\nPrema njegovom mišljenju, prevođenjem dela privrede koja je u zoni sive ekonomije može da se crpi dobar deo sredstava za popunjavanje budžetskog deficita, kao i povećanjem akciza na alkohol i cigarete, koji su neprimereno niski u odnosu na druge zemlje.\nBugarin je naglasio da je važno da predstavnici izvršne i zakonodavne vlasti održavaju stalan dijalog sa privredom koja će biti krajnji korisnik svih zakona koji regulišu pitanje poreza, tako da učestvuju u tome i daju praktične sugestije.\nOn je ukazao da je važno da se pri donošenju značajnih zakona, pogotovo kada su u pitanju poreski zakoni, njihova primena simulira na mikro nivou, tako da se vidi kakav bi efekat oni imali na privredne subjekte.\n- Mi kao poslovna asocijacija srpske privrede imamo mogućnost da to simuliramo i da damo adekvatan odgovor predstavnicima vlasti kakav će to efekat imati jer svi želimo da dođemo do zakona koji je primenjiv i od koga će i država imati koristi i privrednici, a kroz tu simulaciju ćemo doći do najpravičnijih i najadekvatnijih rešenja - istakao je predsednik PKS.


Bač: Razgovor sa meštanima naselja Plavna - NOVA stranka\n10.08.2015 Press služba Bač, Naslovna 0\nAktivisti Nove stranke iz Bača posetili su juče naselje Plavna, te kroz razgovor sa meštanima na lokalnoj pijaci upoznali se sa gorućim problemima ovog naselja i predstavili osnovne ideje političke platforme NOVA mobilizacija.\nPredsednik Opštinskog odbora NOVE Bač Mario Dronjić ocenio je da se problemi stanovnika Plavne ne razlikuju mnogo od onih koji muče meštane ostalih naselja u Baču. Kako je naglasio, primetna je opšta saglasnost da u proteklih deset godina nije otvoreno nijedno radno mesto, već se „zapošljavanju isključivo partijski kadrovi u javnom sektoru koji se smenjuju kako koja vlast dođe“.\n- U razgovoru nam je ukazano na veliki broj problema koji se ne rešavaju i koje svaka vlast koja dođe izbegava da rešava, pa problemi ostaju, po rečima meštana, nerešeni već više od deset godina. Sve se svodi na prazna obećanja od izbora do izbora, laži, ucene i podvale – rekao je Dronjić i dodao da se većina meštana Plavne bavi isključivo poljoprivredom i od toga živi, kao i da je tokom poslednjih godina primetan pad u broju stanovnika.\nDronjić je takođe saopštio da je u planu obilazak svih naselja u opštini Bač, i to sa narodnim poslanikom Nove stranke Vladimirom Pavićevićem. Kako je napomenuo, potrebno je održavati stalni dijalog sa građanima kako bi se locirali i evidentirali problemi i na taj način dobila jasna slika o realnom stanju u Baču. Tek onda je moguće osmisliti i konkretne predloge rešavanja gorućih problema i zalagati se za njihovo sprovođenje.\nPrevious article\tOmogućiti Ivanoviću odbranu sa slobode Next article\tStevanović u emisiji Press Presek na TV kanal 9


“Sa Sputnjik V vakcinom razvio sam imunitet za 20 dana" - NOVA portal\n“Sa Sputnjik V vakcinom razvio sam imunitet za 20 dana”\nSvet Autor:Nova 13. Avg. 202014:32 > 16:224 Komentara\n"Verujem u rusku vakcinu sa Gamaleja instituta koju sam primio. Razvio sam snažan imunitet za 20 dana, pak i pre druge injekcije koja, nadam se, produžava imunitet na dve godine"\nOtkako je započela kriza sa koronom, Rusija je bila kritikovana u međunarodnoj javnosti i medijima zbog načina na koji je odgovorila na pandemiju. U stvarnosti, ona je jedan od primera kako se brzo testira, proizvodi efikasan lek i približava masovnoj proizvodnji sopstvene vakcine, piše izvršni direktor ruskog fonda RDIF Kiril Dmitrijev, koji raspolaže s 50 milijardi dolara za borbu s virusom, u autorskom tekstu za Njuzvik.\nRuski fond za direktna ulaganja (RDIF), državni suvereni fond, igrao je ključnu ulogu u borbi s virusom u Rusiji. Kada se saznalo za globalnu krizu krajem januara, odnosno kada su međunarodne organizacije upozorile zemlje da se pripreme, lideri su bili upozoreni da investiraju u odgovor na pandemiju i pripremu za udara. Ovaj investicioni fond je to učinio u Rusiji.\nVladimir Putin Foto:Tanjug/Alexei Nikolsky, Sputnik, Kremlin Pool Photo via AP\nDmitrijev kaže da su shvatili da nema mnogo vremena za bilo kakvo rasipanje i da su se fokusirali na rešenja zasnovana na proverenim tehnologijama i praktičnim solucijama. Dodaje da su izabrali da finansiraj ono što su smatrali da je najperspektivniji kovid-19 sistem: testiranje, lekovi i vakcina.\nNema magičnog rešenja\n“Verujemo da neće biti magičnog rešenja, virus neće jednostavno nestati. Nova izbijanja epidemija pokazuju da opuštanje mera može dovesti do novih talasa virusa. U međuvremenu, dugi višegodišnji procesi koji su potrebni za testiranje vakcine i lekova sprečiće da novi hipotetički proboj bude dostupan u skorije vreme. U skladu s tim, moramo da se usredsredimo na najbolja postojeća rešenja i brzo ih proširiti kroz međunarodnu saradnju”, piše Dmitrijev.\nOn dodaje da je nada da će virus brzo nestati dovela do brzog otpuštanja mera, a često se nije govorilo o rizicima koji su uključeni ili koliko vremena je potrebno za regulatorna odobravanja. “Ova potraga za novim čarobnim metkom zatamnila je dostupnost već dokazanih postojećih rešenja koja se mogu brzo primeniti”.\nOn ističe da je Rusija zauzela drugačiji pristup i u saradnji s više od 15 partnerskih fondova na međunarodnom nivou skoncentrisali se na tri lako dostupna rešenja.\nPrvo je testiranje\nRusija je razvila rusko-japanski sistem brzog testiranja pod nazivom EMG, koji omogućava rezultate za 30 minuta u poređenju s 2,5 sati potrebnih za druge testove. A rezultati su jednako precizni kao i PCR testovi i mogu da se obave bilo gde – na aerodromu, u kancelariji, u fabrici, u laboratoriji, pa čak i na sportskim događajima. Upravo test reagensi povećavaju kapacitet sistema za testiranje za tri do četiri puta. On tvrdi da je to sprečilo izbijanje novih žarišta u zemlji, a da su svetu prodali čak više od 13 miliona ovih testova. To će skratiti karantine, duga čekanja na aerodromima i to je rešenja za problem od tri biliona dolara. On kaže da su troškovi testiranja mali u odnosu na gubitke koje turizam gubi ove godine.\nDrugo je lek\nKada je reč o lečenju, fokus bi trebalo da bude na dostupnim antivirusnim lekovima jer sprečavaju rane i umerene infekcije kovida-19 da se razviju u teške oblike. “Iako smo takođe ulagali u lekove za teške slučajeve kovida-19 zasnovane na plazmi i u lekove koji suzbijaju citokinsku oluju, koncentrisali smo se na proverene antivirusne proizvode za koje verujemo da će imati najviše uticaja na zaustavljanje napredovanja bolesti”, naveo je on.\n“Ne bih ćerki dala Putinovu vakcinu”\nGileadov remdesivir, i avifavir, koji je stvoren u Rusiji kao poboljšana verzija japanskog leka protiv gripa avigan, postala su prva dva odobrena antivirusna leka protiv kovida-19. Dmitrijev kaže da su oni ključni za skraćenje vremena infekcije i boravka u bolnici, a plus imaju manje neželjenih efekte u odnosu na druge lekove. Dodaje da ih samo ne smeju uzimati trudnice ili oni koji planiraju trudnoću.\nŠef RDIF fonda kaže da su u kliničkim ispitivanjima pročišćene supstance kako bi se omogućilo povećanje doze bez neželjenih efekata, jer se pokazalo da je za kovid-19 potrebno davati veće doze nego za grip. Kaže da je sve urađeno po međunarodnim protokolima, da se još unapređuju bezbednosne opcije i da je više od 60 odsto 330 ispitanika bilo negativno na virus posle petog dana lečenja, a da je virus eliminisan u proseku za četiri dana (u poređenju s devet dana kod standardne terapije). Tri nezavisna klinička ispitivanja u Rusiji na preko 700 pacijenata su potvrdila ova otkrića, kao i na desetine hiljada pacijenata lečenih ovim lekom. Ova otkrića su podelili sa Fujifilmom, proizvođačem leka avigan.\nNaravno, on kaže da će za razliku od remdesivira koji je otkupila međunarodna vlada, ovaj ruski lek biti dostupan međunarodnoj javnosti, s proizvodnjom od 300.000 lekova mesečno. On dodaje da se generičke verzije ovog leka mogu proizvesti i u drugim zemljama, što omogućava masovnu distribuciju i jeftiniji lek. Registrovana su još dva leka na bazi iste supstance, a dobio je hitno odobrenje za upotrebu u Indiji, a uskoro i u Turskoj. Ističe da je lek dostupan u obliku tableta, što olakšava njegovo izdavanje.\nI treće – vakcina\nŠef RDIF fonda kaže da je veliki izazov odabrati više od 140 vakcina koliko je trenutno u razvoju. Nijedna vakcina nije dobila regulatorno odobrenje brže od četiri godine. Adenovirusne vakcine na bazi vektora razvijane su od 1980-ih godina. One su već dobile regulatorno odobrenje i efikasno se koriste protiv virusa ebole sa visokim stepenom bezbednosti. Vakcine protiv MERS, Zika, gripa i malarije takođe prolaze kroz uspešna klinička ispitivanja. Postoji takođe perspektiva i iRNK vakcina i drugih inovativnih vakcina za koje se veruje da će postati efikasne u određenom trenutku. Ali bez obzra koliko je iRNK fenomenalna nova tehnologija, nijedna takva vakcina nije dobila regulatorno odobrenje za upotrebu, navodi autor. Čak i da se razvija “vorp” brzinom kako bi dobila odobrenje, ono neće biti moguće do 2021. godine jer je potrebno opsežno bezbedonosno testiranje. To uključuje i zasiguranje da neće imati negativne posledice na fertilitet – što je ključ za države, navodi Dmitrijev, prenosi Nedeljnik.\n“Postoje tri vakcine zasnovane na adenovirusu koje su već pokazale snažne rezultate u prvoj fazi kliničkih ispitivanja. One su razvijene ruskom Gamaleja Institutu, engleskom Univerzitetu Oksford u partnerstvo sa AstraZeneca i kineskom CanSino Biologics. Verujemo da će sve tri biti potrebne. Verujem u rusku vakcinu sa Gamaleja instituta koju sam primio. Razvio sam snažan imunitet za 20 dana, pak i pre druge injekcije koja, nadam se, produžava imunitet na dve godine”, piše Dmitrijev. “I drugi će to moći isto. Proizvodeći ovu vakcinu kroz partnerstva u nekoliko zemalja, moći ćemo da povećamo proizvodnju na 200 miliona doza do kraja godine.\nProcenjujemo da će više od tri milijarde doza adenovirusnih vakcina biti proizvedeno 2021. godine, što će pomoći svetu da se efikasno bori protiv koronavirusa.”\nOn dodaje da će ruska vakcina imati i jedinstveni, patentirani test koji otkriva porast specifičnih antitela koja napadaju šiljak koronavirusa. Tako će se meriti efikasnost vakcine i njena dužina trajanja, merenjem povećanja najefikasnijih antitela protiv koronavirusa.\nPre svega, međunarodna saradnja\nŠef ruskog državnog fonda kaže da je vreme da se zaustave beskonačne rasprave o najefikasnijim sredstvima za borbu protiv koronavirusa jer ugrožavaju živote i svetsku ekonomiju. Dodaje da zemlje moraju da primene najbolju praksu, uključujući obavezno nošenje maski, održavanje fizičke distance i da međusobno dele lako dostupna rešenja – pre nego što bude kasno.\nkoronaviruspandemijaRusijaruska vakcinaSputnjik VvakcinaVladimir Putin


Sindikat francuske policije podneo je tužbu zbog incidenta u koji je bio umešan pomoćnik francuskog predsednika Emanuela Makrona zadužen za bezbednost Aleksandar Benala, izjavio je predsednik sindikata Aleksandar Lengua.\nOn je za agenciju BMFTV rekao da je tužba podnesena kako bi se ispitalo to kako je moguće da je Benala, koji je trebalo da bude posmatrač tokom protesta u maju, uspeo da prođe nekažnjeno.\nMediji su ranije danas javili da je pokrenuta preliminarna istraga o incidentu, a tužioci slučaj tretiraju kao potencijalni čin nasilja koji je počinila osoba koja je šef javne kancelarije, javio je "Sputnjik".\nNa video-snimku, koji je nedavno objavljen, Benala je prikazan kako se sa policijskom kacigom na glavi fizički obračunava sa demonstrantima.\nBenala je kažnjen suspenzijom u trajanju od dve sedmice.